San Franziskoren erretratoa. Aren birtuteak.\nJaungoikoarenganako amorioa. Gizonakiko aren karidadea.\nOzta zituen Franziskok berrogeita bi urte, iritxi zanean bere bizitzaren mugara, bizitza laburra egiaz gizonen begietan, baña merezimentuz betea Jaungoikoarenetan. Argikari oni begiratu diogu aldetik bere asieran eta edertasun bete betean zegoenean, eta osotoro arriturik geratu gera, orain goaz ikustera bere itzaltzea, zeñean agertuko zaizkigun mirari are arrigarriagoak. Baña lenago begira dizaiegun azkeneko aldiz bere arpegi beneragarriaren moldeari eta bere animaren birtuteai.\nAma Birjiña Aingeruenekoen Eleizan gordetzen dira Santuaren erretrato eder bi, bata dago pintatua oetzat serbitzen zion olean, eta bestea Pisako Juinta, bere kidako eta adiskideak egiñak, ornitzen du Sangristi aundiko atea. Bi kuadro orietan artuko degu fundatzalle santua ongi ezaguerazotzeko bear deguna. Kuadro oetan ikusten dira gaztetasuneko antz, molde eta señaleak, baña edadearekiñ, biziera latz eta birtutearen itzal indarrarekiñ zerbait mudatuak. Bizarra, batere kontu egiten etziona, dauka beltza eta urria, masallak moreak, betondoak sartuak barauakgatik, eta arpegia eroria. Begiak itzaliak bezela betiko negar egiñaren indarrez, ezpañetan ez da ikusten gaztetako farra irri gozo ura, arpegian itsatsiak bezela daramatzi bere neke eta sufrimentuen siñaleak; eta ordañez, graziaren indarrez bestiruditua dirudi, eta arpegi errukarrian argitua bezela agertzen da bere anima aingeruzkoaren edertasuna.\nKondaira onen aurreneko gertakarietatik ikusi degu Jaungoikoak aren anima aberastu zuela doai bikaiñ eta prestaera ederrenakiñ, eta ereiñ zituela beragan gaztetandikan birtute aundienen aziak. Gero ikusi degu nola landu zituen San Franziskok Fede, Esperanza eta Karidadea izendatzen diran zeruko lore oriek, eta nola Jaungoikoaren Semeak saristatu zituen aren debozioaren antsiak mesede berri eta aundiagoakiñ. Orain geratzen zagu ikusteko nola Kriatzalle eta kriaturaren arteko trataera betiko ori zala bide, Franzisko izan zan besteak ez bezelako persona bat eta munduan izan diran anima aundienetako bat.\nBirtuteen erregiña, beste guzien asiera, eragille eta euslea da Jaungoikoaren amorioa, edo kristau izkuntzan esateko, karidadea. Emendik datoz beste birtuteak, iturritik erreka eta azitik landarea bezela, eta aiñ mardul eta irazekia agertu zan San Franziskogan, non Eleizak eta jendeak deitu zioten «Asisko Serafiña».\nZegoen Jaungoikoaren espirituaz betea, eta ala esan al baditeke, guzia Jaungoikotua, sutara botatzen dan ikatzak sutu eta suaren gorritasun bizia artzen duen bezela. Karidade irazeki onek bultzatzen zuen umiltasunak billatzera, bere burua ezereztutzera eta martirioa sufritu nai izatera. Berak murgilltzen zuen kordebagetze aiñ aundi eta luzeetan, esan eraziaz gis onetako itz irazekiak: «Jauna, egizu zure amorio irazekiaren indarka biguñak berezi nazala zerupeko gauza guzietatik, naizan guzia beragan arturik, zure amorioaren amorez ill nadin, nere amorioaren amorez zuk ill nai izan zenduen ezkero». Karidadeak gogoraerazi ere zion egun oro esaten zuen erregu au: «Nere Jaungoikoa, eta nere guzia: Zer zera zu, o Jaun guziz gozoa! eta zer naiz ni kriatura auskor eta ar bilutsa? Amatu nai zinduzket, o Jabe guziz santua! maitatu nai zinduzket, o amoriozko Jaungoikoa! Zuri eskeñi nizkitzun nere biotz-gorputzak, Zugatik geiago zer egiñ baneki, egiñgo nuke eta txit deseatzen det».\nSerafin gisako aldaeraen birtutez, aren bizitza izan zan, egiteko guzia amatzea izango dan zerukoaren asiera. «Zan guzia altxatzen zan beti Jaungoikoaganonz, usai gozozko sakrifizio atsegiñgarri bat bezela, eta illduratzen zuen gorputza penitenzi latzakin, eta anima berriz bera deseoen berotasunarekin». Ikasleai esan oi zien: «Izan zaitezte guzia amorioa, eta guzia egiñ amorioz». Jaungoikoaren karidadeak gañez egiten zion biotzetik, eta ortik ateratzen ziran bere bizitza apaintzen duten anbeste itz eder eta egikera arrigarri. Beiñ batean arriturik zeuden ikustean nola zeraman abitu txar eta pobrearekiñ sufritu zezakean neguaren gogortasuna, eta Santuak erantzun zien: «Geron barrunbetan Jaungoikoaren amorioaren sua sentituko bagenduke, kanpoko otza erraz sufrituko genduke». Arrobaturik zegoen batean aditu zuen Jesu Kristok esaten ziola: «Franzisko, zure amorioa geiegiraño, erakeriaraño dijoa. Nigandik ezin ditezkean gauzak uste dituzu, jakizu, iñork ez dizkidala eskatu egundaño zuk bezelako mesedeak». «O Jauna, nere amorio gozoa! Zuk arpegira ematen didazu au geiegia dala, niganako amorioz ezereztu, aragi galkorrez jantzi eta gurutzeko erakeriaraño maitatu ginduzun orrek».\nEtzan aspertzen beti bere Maiteari jarraitzeko bide-billa, zeñagandik gorputzaren ormak bakarrik berezitzen zuen, eta beiñ batean esan zien bere ikasleai nun nai arkitzen zuela. Igotzen zan gauza guzien iturriraño, eta pensaturik, zentzurik ez dutenerañoko guziak Jaungoikoagandik datozela, biguñtasunez beterik deitzen ziezten «bere anaia-arrebak». Erlijio gabeak ez dute Jaungoikoa iñun ikusten, Franziskok ordea nun nai ikusten zuen. Arentzat, Izaera guzia zan estalki goaitargi neurrigabe bat zeñaren atzean Jauna gordetzen zan; organo bat bere soñu guziz eztitsuarekiñ Jaungoikoaren perfezioak altxatzen dituena, obra paregabeko bat bere edertasunezko ziargi batzuekiñ ornitu zuena. Guziak itz egiten zion Jaungoikoaren gañean, eta Franziskok bere aldetik konbidatzen zituen arekiñ batean guzien Egille eta Jabea alabatzera.\n1224ko urtearen azken aldera, bere ondoezakgatik erretiratu zan San Damiango eleizaren aldameneko zelda txiki batera, eta an izan zuen kordegabetze bat, zeñean Jaungoikoaren Espirituak segurutu zion bere betiko salbazioa; bereala agindu zion bere erritar frai Leonardori luma bat artu eta izkribatu zezala ark esango ziona, eta an gure Santuak asi zuen Eguzkiaren Kanta bat batetango somaketa miragarria, frai Pazifiko, bersolarien erregeak itz neurtu zuzenagoan para zuena, eta anziñako kondairatzalleak Sortitzaren Kanta-ren izenarekin gugandaño pasa dutena.\nJaun guziz goia, zureak dira alabanzak, gloria eta onra; Zuri bakarrik dagokizu grazi guzia, eta ez da gizonik zu izendatzeko diña danik.\nKriatura guziak, baña batez ere, o Jauna! Zure itxura dan Eguzkiak alabatua eta altxatua izan dedilla nere Jaungoikoa, bada ematen digu argia eta eguna, eta bere argiera eta edertasunagatik da zure antz irudia.\nIllargi zuri eta izar politak alabatua izan dedilla Jaungoikoa, bada zuk egiñ ziñituen zeruan ederrak eta argi emalleak.\nAlabatu dezatela nere Jaungoikoa aireak eta aizeak, osgarbi eta goibelduak eta beste denbora guziak, zeñakgatik bizi diran beste kriatura guziak.\nAlabatua izan dedilla Jaungoikoa urak, elementu umill, garbi eta goaitargi, eta gizonentzat aiñ gai oneko onek.\nAlabatu dezala nere Jaungoikoa gaueko illuntasunak kentzen dituen suak, bada da argiegillea, bizia, ederra eta indartsua.\nAlabatu dezala nere Jaungoikoa gure ama lurrak, bada mantentzen gaitu zenbat berar, lore eta fruta mota emanaz.\nAndik egun batzuetara despita sortu zan Obispoaren eta Asisko agintarien artean. Don Gidok bota zien eskumikua, eta agintariak beren aldetik Obispoa legeaz kanpora utzi zuten. Franzisko ezpaita onekiñ atsekabetua zegoen, eta bere kantuari ezarri zion ondorengo berso au, erlijiosoak danak batetan bi alderdien aurrean kantatu zutena, iritxiaz bereala elkarren artean pakeak egitea:\nAlabatu dezatela nere Jaungoikoa bere amorez barkatu, nekeak pazienzian eta gaitzak biotz alegereakin daramazkitenak. Zorionekoak pakean bizi diranak, zeren zeruan izango diran koroatuak!\nAzkenik, Jaungoikoak agertu zionean, urte bi sufritzen igarotakoan, gorputzeko karzelatik libratuta joango zala betiko deskansura, San Franziskok bukatu zuen amoriozko kanta ura esker onezko deadar onekiñ:\nAlabatu dezala Jaungoikoa iñor libratzen ez dan gorputzeko eriotzak. Errukarriak pekatu larrian iltzen diranak, eta zorionekoak eriotzako orduan zure borondate txit santuaren obedienzian arkitzen diranak, zeren ez duten ikusiko betiko penazko bigarren eriotza.\nAlabatu eta eskerrak eman nere Jaunari zuek kriatura guziak, gusto eman eta serbitu ezazute zor diozuten umiltasunarekiñ.\nAlaxe Jaungoikoak goiargiturik, Ananias, Mizael eta Azarias israeltar gazteak Babiloniako labe gorituan goizeko aire fresko atsegiñgarri artean paseatzen baziran bezela kantatu zuten esker onezko kanta ura.\nJaungoikoaren obra guziak bedeinkatu ezazute Jauna, alabatu eta goratu denbora guzietan.\nZeruak, bedeinkatu Jaungoikoa.\nZeruko izarrak bedeinkatu Jaungoikoa.\nEuri-intzak, bedeinkatu Jaungoikoa. Aize-ekaitzak, bedeinkatu Jaungoikoa.\nUdako beroak, bedeinkatu Jaungoikoa. Neguko otzak, bedeinkatu Jaungoikoa.\nArgi eta illunak, bedeinkatu Jaungoikoa. Mendi eta muñoak, bedeinkatu Jaungoikoa.\nLurretik sortzen zeraten belar eta landareak, bedeinkatu Jaungoikoa.\nIturriak, bedeinkatu Jaungoikoa. Itxas-ibaitako urak, bedeinkatu Jaungoikoa.\nBale eta uretan mugitzen diran gañerako arraiak, bedeinkatu Jaungoikoa.\nZeruko egaztiak, bedeinkatu Jaungoikoa.\nAbere eta gañerako eleak, bedeinkatu Jaungoikoa.\nEguzkiaren Kanta, alabantzazko kantaz gañera zan otoitza, eta San Franziskok nai zuen bere anaiak buruz ikastea, egun oro esan zezaten. Kanta au berez aiñ laburra bada ere, Santuaren anima guzia, bere irudimentuaren ugaritasuna, bere etorkiaren ausardi guzia sartuak daude bertan, nun sentitzen dan Unbria izendatzen dan paraiso artako aire gozoa, zeru aiñ eder eta lurra lorez estalia daukanarena.\nGure Santuarentzat begien aurrean daukagun munduan sartzen zan Probidenziaren aurreneko plano, pekatuak desegindua izan zanean. Loreak ziran arentzat Jaungoikoaren parra gozoa bezela, eta zeruko izarrak Guzialdunaren gloria aitortzen zuten testiguak. Konbidatzen zituen beren Egillea alabatzera ibai-itxasoak, mendi-ibarrak, larreak eta artaldeak, aingeru eta gizonak, eta kantari oen guzien erdian jartzen zan bera, armoni eztitsu guziak bere animan biltzen dituen soñulari goiargitua bezela. Kriatura guziak serbitzen zioten ez arazotzat, ezpada eskumallatzat igotzeko beti Jaungoikoaren jargoikoraño; eta edertasun galkorrak baizik besteak ikusten etzituzten gauzetan Franziskok ikusten zuen gorputzeko eta animako legeen artean, Sortitzaren eta Fedeko misterioen artean dagoen elkartasuna. Ordu osoak igarotzen zituen askotan erleen ernaitasuna alabatzen, eta berak ezer ez bazeukan ere, egiten zuen modua eztia eta ardoa emateko otzak ill etzitezen.\nTxoriandraren ernaitasuna jarri oi zien jarraikaritzat bere ikasleai. Ikusirik beiñ batean txori oetako sall bat (urdiñarre auts kolorekoa bere abitua bezela) lurretik jaiki eta kantuan, ale batzuek lurrean bildu ondorean, esan zien: «Begira ezazute zer egiten duten kriatura mantso oek, nola erakusten diguten eskerrak ematen zeruko Aitari egunoroko ogia ematen digulako, ez dezagun jan beraren gloriagatik baizik, lurra despreziatzera eta gure jolasak egon bear duen zerura ega egitera». Txoriandrak ziran bere gustoko txoriak, eta alabatzen zituen lurreko gauzetarako itsaspenik etzeukatelako, txingurrien kontra arrenkuratzen zan bezela, negurako janariak gordetzen kontu geiegi zeukatelako.\nGau batean Albernia mendiko ermitara erretiratzen zala, aditu zuen erretxinola kantatzen. Pozez beterik, esan zion berekin zijoan lagunari, kanta zitzala Jaungoikoaren alabanzak, txoriarekiñ txanda egiñaz. Frai Leonek etzuen nai izan boza txarra zuela apukoa emanaz, eta ala San Franzisko bera jarri zan txori kantariari erantzuten, eta segitu ere gau beranduraño; eta nekatu zanean deitu zion erritxinolari zetorrela bere eskura, milla pesta eta palagu egin ziozkan eta alabatu ere bai bera bentzutu zuelako, eta esan zion Frai Leoni: «Eman dezaiogun jaten gure anai erretxinolari, bada nik baño obeto merezi du». Txoriak jan zituen ogi apur batzuek Santuaren eskuan, eta bedeinkazioa arturik ega egin zuen basora.\nEgaztien urrena, ardi eta arkumeai agertu zien Santuak naitasun bereziena, oroitarazten ziotelako gizonak erredimitzeko Kalbarioan sakrifikatu zan Arkume mantxagabea. Ikusten bazituen iñoiz abere oek arategira eramaten, penaz negar egiten zuen, eta etzuen andik alde egiten, eriotzatik libratzen zituen arteraño. Ikusi zuen egun batean ardi bat bakarra zebillela larrean aker sallaren tartean, eta zizpiru bat emanaz esan zien erlijiosoai: «Ala zegoen Jesus gure Salbatzalle gozoa judu-fariseoen artean!». Lagunak erosi nai izan zuten ardi ura, baña etzuten zerekin, bada etzeukaten abituak beste gauzarik; merkatari bat pasa zan suertez andik, eta Santuaren penaz kupiturik, ardia erosita erregalatu zion.\nBeste ardi bat eraman zuten Ama Birjiña Aingerueneko konbentura, eta erregalatu zioten San Franziskori, onen atsegiñ aundiarekiñ. Enkargatu zion zein ernai egon bear zuen Jaungoikoa alabatzeko, eta erlijiosoai atsekaberik ez emateko, eta enkargu oek kunplitu zituen leialki ardiak. Aditzen zienean erlijiosoai koruan kantatzen, joaten zan berez eleizara, eta Ama Birjiñaren aldare aurrean jarririk, bere be, be adi gozoakiñ agur egiten zion Arkume egiazkoaren Amari. Mezatan, apaizak ostia sagradua altxatzen zuenean, belaunikatu eta burua makurtzen zuen, fededunai deitzen bazien bezela Ostia Sagradua adoratzera, eta eman arpegira fedegabeai Sakramentu adoragarri onen kontrako beren erreberenziaren faltak.\nErroman egon zan denboran 1222ko urtean, erabiltzen zuen berekiñ arkumetxo bat, andik alde egiñ zuenean bere adiski argirotar eta piadosa Jakobina Settesoliri erregalatu ziona. Nola arkumetxo au zegoen oitua ejerzizio espiritualetara, egiñ zan dama noblearen lagun txit estimagarri, jarraitzen zion Eleizara, egoten zan an jabea zegoen bitartean, eta itzultzen zan arekiñ batean. Goizean ikusten bazuen lo, edo jaiki gabe, deitzen zion bere be bekoakiñ, eta artzen ziozkan erropak, aditzera emateko, Jaungoikoa serbitzera joateko ordua iritxi zala; ala Jakobinak txit maite zuen, eta agertzen zion kariño errespetozkoa ardi miragarri ari, bada San Franziskoren ikasletik pasa zan arentzat piedadezko maixu izatera.\nEz dezagun aztu beste gauza bat, ustez txikia, baña ez berez, bada fedearen aldetik gauza txikirik ez dago. Aita doatsuak kentzen zituen bidetik eskuarekiñ, an topatzen zituen ar guziak, bidean zijoazenak oñpean lertu etzitzaten. Etzuen esan Dabidek Kristogatik: «Arra naiz, ez gizona?».\nFranziskorentzat zentzugabeko kriaturak zeukaten izkuntza misteriozkoa. Amorio aundia zion senide urari, bataioan Jesu Kristoren odola daramalako, eta garbitzen zanean, ixuritzen zuen iñork oñpean erabiliko etzuen tokian. Arrietan erreberenziatzen zuen Ebanjelioko ar-kantoia danaren irudia; enkargatzen zien fraideai basora egurretara zijoazenean, etzitzatela ebaki adar lodiak Jaungoiko-Gizon egiña Gurutzeko arbolan ill nai izan zuelazko siñalean, eta nai zuen konbentuko lore-baratzan urte guzian kuadro bat lantzea, Jeseren ziorretik jaio, eta bere usaiarekiñ ninadu guzia alegeratu zuen lore misteriozkoaren oroipenean.\nGai onetan ark pensatzen zuen guzia ezagutzen da txit maiz gogoratzen zitzaizkan esaera zorioneko aetako batean. Guziok oroituko dira nolako kontuarekiñ jasotzen zituen lurretik izkribatuak zeuden paper puskak, oñpean ez zanpatzeagatik Jaungoikoaren edo Eskritura Sagraduaren gañeko itzen batzuek. Erlijioso batek galdetu zion mugaldi batean, ea zergatik ernaitasun berarekin biltzen zituen fedegabeen izkribuak. «Ene seme, erantzun zion Santuak, bertan daudelako Jaunaren izen santua antolatzeko letrak; bada izkribu oetan arkitzen dan ona ez da fedegabe eta ez gizonena, ezpada on guziaren egille eta iturri danaren Jaungoikoarena». Eta egiaz, jakinde sagradu eta munduko guziak zer dira Jaungoikoa bere izena gizonaren entendimentuan izkribatzen dituen letrak baizik, zeruan izarrakin izkribatzen duen bezela?.\nAla gure Santuak munduko armoni ezkutuai entzuera emanik, igoerazitzen zituen armoni eta edertasun guziaren sortze eta iturriraño. Au da bere jenioaren azgarri bereziena, alatan non bere kondairatzalle guziak ala ezaguturik, begiratu diote Franziskori Sortizaren maitatzalle aundienetakoari bezela. Eztago gauza ziertoagorik, baña oroitu gaitezen ala izan zala, Jaungoikoaren adoratzalle irazekienetakoa aurrena izan zalako. Noiz beteko dira munduko jakintsuak, Santuak bete ziran espiritu eta dotriña berperaz? Noiz sentituko dira bear bezelako indarrarekin urratzeko jakinduri arro, palso eta legor batek egia loturik daukan katea? Egun ori iristean, eta Jaungoikoari nai dakiola len bait len izatea, ezagutuko dute San Franziskok bezela mundua dala liburu aundi bat, beraren itz bakoitzak Jaungoikoaren izen adoragarria berriztatzen dutena.\nGuzian Jaungoikoa ikusten zuen karidade oso onekiñ, guzia beragana zuzentzen zuen karidade portitz eta iraunkor onekin bateratzen zuen Franziskok debozio biguñ eta senzilloena. Nolako biotzeko sentimentuarekiñ itz egiten zuen Jesusen gizatasun eta jaiotzako misterioen gañean! Eta nolako poza sentitzen zuen urteoro pest oek iristean! Erlijiosoak galdetu zioten beiñ batean ea ondo egiñgo al zuten, baldiñ Eguerri egunean aragia jaten bazuten, jai au ostiralean zanean. «Segurki, erantzun zien, eta nik nai nukeana da prinzipe eta aundiskiak bota dezatela aragia eta garia kanpo eta bideetan egun onetan, abere eta egaztiak ere pest aundi onetan partartu dezaten». San Franzisko izan zan estrabi santuaren debozioa Italian, sortu ez bazuen ere, zabaldu zuena. 1223ko urtean Erroman zegoela, iritxi zuen Aita Santuagandik baimena Greziora joateko munduko Salbatzallearen jaiotza zelebratzera, eta bere erlijiosoak eta ingurutako jendeak bildurik, pestari arteraño ez bezelako alaitasuna ematera. San Franzisko iritxi zan Greziora onenzaroz eta arkitu zuen bere adiskide Juan Belitak guzia prestatua zeukala, aldeaurrez erakutsi zion bezela. Kanpo librean altxa zuten aldare bat eta ipini estrabia, eta asto eta idi bat eramanik irudikatzen zuen egoki Belengo estalpea. Gauerdian joan ziran erlijiosoak basora alderritar eta baserritarrak beren zuzi irazekiakiñ zerraizkitela. Ikuskarri atsegiñgarria zan ikustea mugitzen anbeste argi arbola tartean, eta aditzea Unbriako billanziku ederrak an zeuden guziak kantatu eta mendiko oiarzunak erantzuten zituztenak. Franziskok pozaren pozez negar egiten zuen. Mezan artu zuen apaiz-urrenaren lankintza, eta Ebanjelioa kantatuta predikatzen zuen Belengo Aurra amoriotsu deitzen zion Mesiasen aunditasun eta miserikordien gañean. Jesusen izen gozoa esan bear zuen bakoitzean, geratzen zan; boza mudatzen zizaion ezti gozoa millikatzen dagoenaren gisan, edo zeruko soñuren bat bere barrunbean aditu eta oroipenean gorde nai bazuen bezela. Juan Belita zaldun, gizon prestu eta Jaungoikoa obeto serbitzeagatik soldaduzka utzi zuenak, itz ziñeztuakiñ aseguratu zuen ikusi zuela aur bat lo zegoela zirudiena, eta gure Santua arengana makurtzen zala musu emateko eta esnaerazitzeko. Agerkera onekiñ ukitzen egon zan lastoak, egiñ zituen gero zenbat sendaera millagrozkoak.\nEziñ esan diteke nolako pozarekiñ artu zuten fededunak pesta onen jartzea. Santa Klara izan zan bere Ordenako konbentu guzietan oitura piadoso au, zeña dagoen iruditzean Eleizetan Belengo estalpea eta Salbatzallearen jaiotza Eguerri jaiak dirauten bitartean. San Franziskoren ejenploari zerraikiola, berak zuzentzen zituen onetarako prestamen guziak, eta esan ezin bezelako atsegiña sentitzen zuen Aur Jainkoa estrabian ipintzean, bere kanta aingeruenakiñ batean biltzean, eta Jainko-Gizon egiñaren amorio kabugabean pensatzean. Bere piedadeak balio izan zion mesede bat, debozio asi-berri au zabaltzeko asko serbitu zuena, eta Bernardo Bessek bere darraikoi guziakiñ, noiz gertatu zan señalatu gabe, kontatzen diguna.\nSan Damiango konbentuan ari ziran prestatzen Eguerri jai ederra zelebratzeko, moja guziak jaikiak zeuden, bakarrik Klara, sukarri gaitz aldiak arturik, eta oñaze biziakin oean zegoelako, ezin joan zitekean, bere pena aundiarekin Matutiak mojakin kantatzera, eta Komunio Santua artzera. Aren sentimentua zenbaterañokoa zan ezagutzeko prezisoa da amatzea Klarak bezela Birjiñen zeruko esposoa. Baña aren penak gañez egiñ zuen mojak korura joan ziranean; eta deadar egiñ zuen: «O nere Jabe guziz gozoa! Ikusi ezazu nere pena! Nere lagunak billanziko ederrakiñ zelebratzen dute zure jaiotza; zure ziezka inguratuta zure alabantzak kantatzen dituzte, eta, nik bakarrik alako ditxa ezin gozatu nezake!». Kriatura bilutsenen garraxi txikienak aditzen dituena etzan entzungor egin bere serbitzariaren espa amoriotsuai, eta Klara sentitu zan bat batetan Konbentu Sagraduko Eleizara eramana; egiaz ote zan edo espirituan? Etzekien berak ere; baña nola nai izan zedilla, aditu zituen ederki mojen kantak; bere begiak ikusi zuten aldare gañean Belengo Aur adoragarria, eta bere aoan artu zuen Bizitzako Ogia, Sakramentuaren estalkian gordea.\nElizkizunak koroan bukatu ziranean monjak joan ziran eriaren zeldara, eta esan zioten: «O Ama, zer gau atsegiña! Ze alegri zerukoak bete dituzten gure animak! Ez egon bear zuk an zere alabaz inguraturik!». «Utzi itzatzute lantu oriek, ene aizpa maiteak, erantzun zien abadesa santuak, eta nerekiñ batean bedeinkatu ezazute bere serbitzari errukarri au utzi nai izan ez duen gure Jaungoiko ona». Eta kontatu zienean zerutik artu zuen mesede berezi ura, esan zien: «Poztu zaitezte nerekin batean, ene aizpak. Alabatu dezagun guziok Gizonen Erredimitzallea, eta gure Aita San Franzisko, mesede aiñ señalatua batak egiñ eta besteak iritxi didalako».\nEstrabi Santuaren debozioa, San Franziskoren Semeak zabaldua, denbora asko da mundu guzian zelebratzen dala, baña iñun ere ez da egiten anbeste gusto eta senziltasunarekiñ nola Franziskoarren Ordenako konbentuetan, baña batez ere Ara Celikoan.\nGure Santua saiatzen zan ezagutzen al zuen guzia Eleizak zelebratzen dituen misterio guzien espiritua. Espiritu onekin igotzen zan Garizuman Kalbariora, eta bere biotzetik irtetzen zizaion San Pauloren deadar au: Dilexit me, et tradidit semetipsum pro me. Jesusek maitatu ninduen, eta ill zan nigatik.\nLiburu Santuetako itz onek arritzen eta poztutzen zuen, berarekiñ biotza asetzeraño, eta ez dago dudarik asko serbitu ziola Santu, eta Santu aundi bat egiteko: anbesterañoko espiritu Jainkozkoa dago itz bakoitzean; aiñ argi, ugari eta indartsua da! Badirudi dala Ostia konsagratu bat, premia dutenai emateko beregan Jesu Kristo guzia daukana.\nFranziskoren piedadea azitzen zan oi ez bezela aste santuan. Etzuen pensatzen Jesus Gurutziltzatuan baizik, eta San Buenabenturak esaten digu, pena eta amorezko negarretan urtzen zala Pasio Santua oroitze utsarekiñ. Esan zezaiekean bere erlijiosoai San Bernardok anbat egiarekiñ: «Nere konbersioko unetik egiñ nuen mirrazko lore pilla nere Salbatzallearen samiñtasun eta sufrimentuakiñ, ordaintzeko ez neuzkan merezimentuak. Nere bularrean para det, eta ez dit iñork andik kenduko. Beragan jartzen det nere ontzea, nere ondasunak, eta billatzen det nere konsuelo guzia. Orrek itzaltzen du nere Juezaren aserrea, eta jarraitu erazten nere Jaungoikoa. Badakizute maiz itz egiten dedala Jesu Kristoren Pasioaren gañean, eta Jaungoikoa testigu det beti nere animan josia daukadala. Nere jakiñduria da Jesus, eta Jesus gurutziltzatua». Batzuetan gizonen gogortasuna ikusita tristeturik, mendi eta ibarretan zebillen korrika, inguruetako oiarzunai deadar egiñaz: «Mendiak, negar egizute! Arrokak, purruka zaitezte! Ibarrak, zizpiru samiñak atera itzatzute! Eta zu Sion, erri berezia, Eleiza Katolika, urra itzatzu zure jantziak eta biotza, estali autsez burua, bada amorioa ez da amatua». Eta oiarriak erantzuten zuten tristero: L'amore non é amato! L'amore non é amato! «Amorioa ez da amatua! Amorioa ez da amatua!». Zaldun batek zizpiru oek aditu ziozkan, eta beraganaturik, esan zion: «Zergatik kejatzen zera orrela? Zer egiñ al dizazuket konsolatze arren?». «Nere Amorioa gurutziltzatua dago, erantzun zion, konsolatu nai banazu, negar egizu nerekiñ batean beraren Pasio Samiñagatik».\nBeste batean bere azkeneko bi urteetan zeramazkian eziñ esan bezelako oñazeen artean galdetu zioten erlijiosoak señalatu zizaiela zeiñ liburu nai zuen ekartzea, bera irakorriaz zerbait sosegu eta alibio emateko; eta eman zien errespuesta eder au: «Ene anaiak, ez dago ni konsolatuko nauen liburu obeagorik, Jesu Kristo gure Jaunaren Pasioaren oroipena baizik; au da nere betiko meditazioetako gaia, eta munduaren bukaeraraño biziko banintzake ere, ez nuke izango beste irakurtzaren bearrik». Eta gero zion: «Jaungoikoari nai ez dakiola ni gloriatzea Jesu Kristo gure Jaunaren gurutzeaz kanporako beste ezertan!». San Paulo apostoloaren deadarra maiz irteten zizaion biotzetik, eta orregatik Erlijioso txikienak aukeratu zuten beren ezkutarmen berezgarritzat.\nGure Santuak Jesus Gurutziltzatuari zion amorioa etzuen bereizten Jesus Sakramentatuari zion amoriotik. Meza entzuten zuen egun oro, eta maiz komulgatzen zan, eta erregutzen zien bere ume guziai, baita Irugarren Ordenakoai ere, onetan jarraitu zezaiotela. Zer ikuskarri ederra zan ikustea joaten ura komulgatzera begiak lurrera begira, eskuak bilduak eta oñutsik misterio aiñ aundiaren begirunez! Begira zeudenentzat zan izan zitekean ederrena, eta etzuen iñork ikusten deboziora osotoro mugitu gabe. Eta bere bularrean Jaun aundia artzen zuenean, joaten zan bazter batera eta an geratzen zan beragandik irtenik zeruko ardoz beteta bezela.\nEzagutzen duenak Aldareko Sakramentua dala mundu onetan amorioaren atzeneko itza, beiñ bakarrik Komunioaren atsegiñak gustatu dituenak, sentitzen du bere animan sortzen dala deseo berri bat; Sagrarioak deitzen dio limurkari biguñenakiñ: Sagrarioa da bere ondasuna, eta an dauka bere biotza. Au zan San Franziskoren jaiera. Etzan aspertzen Sakramentuari begira egoten. Aldare aurrean belaunikaturik, eta fedeak erakusten digun argitasunezko itxaso artan, amoriozko labe artan murgildurik, igarotzen zuen egunaren parterik aundiena Jaungoikoarekin amorio estueneko jolasian. Orduak joaten zizaizkan nai baño lenago, askotan egun sentia etortzen zizaion jolas biguñ oetan zegoela, utziaz pena aundiarekiñ. Bein batean bere adiskide zan zaldun batek orrelako debozioaz arriturik, galdetu zion: «Aita, esan zadazu, nola errezatzen dezu, eta anbeste ordutan zer egiten dezu Aldare aurrean?». «Ene Seme, nik ere galdetzen dizut, zer egiten du pobreak aberatsaren atean, eriak sendagiñaren aurrean, eta egarri danak iturri garbi baten ondoan? Oek egiten dutena egiten det nik ere Sakramentuaren aurrean: erregutu, adoratu, amatu». «Erregutu, adoratu, amatu!» Ona emen esanik iru itzetan San Franziskoren bizitza guzia.\nEziñ eraman zuen Sakramentua zegoen eleizak bear bezela kontu egin gabe ikustea, eta premiarik bazegoen, berperak garbitzen zituen. Misioetara joaten zanean, ostia gabe arkitu etzitezen, edo zeudenak ongi egiñak ezpazeuden ere, eramaten zuen berekin Parrokia pobreetarako osti-molde arte aundiz egiñ bat. Aldareko Sakramentu Santua dala bide ekarri zien beti apaizai alako errespetoa, eta berari darraikala Ordena guziak ere ekartzen die.\nNola adieraziko degu Santuai zien debozioa, San Migel Aingeruen buruzaiari, San Pedro eta San Paulo, Apostoluen lenenai, eta guziaz gañ, bere Ordenaren bitarteko eta gordetzalle aukeratu zuen Jaungoikoaren Ama zorionekoari? Urteoro barau gogorrakiñ prestatzen zan oen pestak zelebratzeko.\nFranziskoren anima betetzen zuen amorio garbi, agorteziñ, eta Jesusen biotzetik zuzen zetorkion onek, etzekien alperrik egoten, eta barreiatzen zan ugaldearen gisan kriatura guzien gañean, baña batez ere munduan baztertuak daudenen gañean, zeñak beti izan diran asko, baita blasfemari eta erlijio gabekoetaneraño ere. Zenbat bider gure Santuaren mansotasun aldaezkorrak sendatu zituen gorrotoak edo erresumiñak zaurituak zeuzkaten biotzak! Zenbat bider adiskidetu zituen Jaungoikoarekiñ, jendearekiñ eta beren buruakiñ! Utzi dezaiogun Iru lagunen irakorgaiari kontatzen garaipen oetakoren bat. Asistik Perusara zijoan batean billatu zuen bidean alderritar bat bere aserre bizian arpegi guzia sutua zeukana, eta nagusiaren kontra birauka zijoana, bere gauza piskak ostu ziozkalako. Santua alderatu zizaion, eta ikusirik, batere estutu gabe, segitzen zuela bere gorrotoan eta bengatzeko asmoan, kupitu zan artzaz eta eztitasun aingeruzkoarekiñ esan zion: «Ene anaia, Jaungoikoaren amorez eskatzen dizut barkatu deiozula, zure anima salbatu dediñ». «Nik barkatu! deadar egiñ zuen gizonak. Ez diot barkatuko, kendu dirana ostera itzultzen diran arteraño». «Tori nere kapotetxoa, esan zion Santuak, au da nik dedan guzia, eta ordañez, Jaungoikoaren amorez barka zaiozu zure nagusiari». Itz egiten zuen bitartean, kapotetxoa soñetik kendu eta eman zion maisterrari, zeñak ikustean Santuaren ernaitasuna, eta aren karidadea, ito zituen bere benganzako deseoak eta barkatu zion nagusiari.\nAinbesteraño kupitzen zan Santua lagun urkoen sufrimentuaz, non negar egiten zuen negarrez zeudenakiñ, eta bai egiñ ere askotan millagroak eskatzen ziotenen alde. San Jeminianon sendatu zuen bere ostalariaren emaztea, gaizkiñakiñ zegoena. Fabrianon, Bal-Petrosoko Ama Birjiñaren konbentura gurdiarekin joan bear izan zuelako, kanpoko lana gogoaren kontra utzi zuen nekazari batek, itzultzean ikusi zuen aingeruak landu zutela bere soroa. Trabe-Bonaton, egarriak itotzen zeuden beargille batzuek eskatu zioten ardoa, eta Santuak ur bizizko iturri bat bedeinkaturik, ardoa jarioka egon zan ordu bete baño geiagoan. Onelako gertakariak ugari ikusten dira gure Santuaren bizitzan.\nBaña aren ontasuna etzan iñun ere arrigarriagoa, bere erlijiosoakin usatzen zuenean baño. Nolako karidadearekiñ saiatzen zan aek konsolatzen, ala beren barrengo penetan, nola gorputzeko gaitz aldietan! Aekiko biguñtasuna bakar bakarrik neurtu zitekean bere buruari ekartzen zion gogortasunarekiñ.\nGau batean erlijioso gazte bat goseak eta gogaleak eziñ egonik, asi zan negarrez, eta azkenik deadar egiñ zuen esanaz: «Goseak iltzen nago!». Au aditzean Aita doatsua jaikitzen da, maia prestatu eta eseritzen da erlijioso guziakin, gazte ura lotsatu etzediñ, bera bakarrik jaten jarririk. Jan ondorean itz egiñ zien onela: «Egiaz diotsutet, bakoitzak bere indarren kontua aterata artu bear duela bear duen janaria, gorputzak egiñ dezaiozkan animari serbitzu leial eta protxuzkoak. Kontu, ez gaitezen erori geiegian edo gitxiegian. Ez degu jan bear larriegi, bada ori gorputz-animentzat kaltarkitsu izango litzake, ez eta eragabe barautu ere, Jaungoikoak naiago dituelako miserikordiazko obrak, ezen ez erlijioak agintzen dituen gorputz utsezkoak. Guri dagokigunez eta une onetan jan degu gure anaiari zor diogun karidadez, eta ez premiaz edo gurariz».\nGisa bereko urrikaltasuna usatu zuen frai Silbestre bere aurreneko amabi ikasleetako batekin aultasunezko gaitzarekiñ egondu zanean. Jakiñik frai Silbestre mats-zaletu zala, baña eskatzen lotsatzen zalako, eraman zuen urrean zegoen maasti batera, eseri zan berarekiñ batean zepa baten ondoan, mordo bat artuta bedeinkaturik, partitu zuen eriarekiñ. Jaungoikoak bedeinkatu zuen Santuaren karidade gozatsua, alabaña frai Silbestre sendatua arkitu zan bere partea jan zueneko.\nBeste gertakari kupigarri batek ikusieraziko digu ongi San Franziskok bere erlijiosoai zien kariño aundia. Frai Rijer Boloniakoa, Doatsuaren izengaña merezitu izan zuena, egondu zan zerbait denboran tentaziorik ikaragarriena dan etsimenekoaren mendean. Uste zuen Jaungoikoak kondenatua zeukala, eta iruditzen zizaion orregatik San Franziskok ies egiten zuela beragandik. Osoro desalaitua zegoen egun batean esan zion bere buruari: «Joango naiz nere Aitaren billa. Arrera ona egiten badit, itxedon dezaket Juez Soberanoa alde izango dedala, eta bestela, ori izango da, Jaungoikoak bere miserikordiatik bota nauen siñalea»; eta bereala joan zan Asisko Obispoaren jauregira, nun zegoen Franzisko gaitz aundiarekiñ Obispo Jaunaren kontura. Santuak jakiñik zeruko argiz frai Rijerren animaren egoera eta aren joanera, agindu zien frai Leon eta frai Masseori ateratzeko bidera, esanaz: «Zoazte frai Rijerren bidera, bada datorkit ni bisitatzera. Laztandu eta esaiozute bera dala nere erlijioso guzietan maiteen dedana». Leon eta Masseok obedienziako ume egiazkoak bezela bete zuten agindu zizaiena, eta frai Rijer, bereala fedean sendoturik, sentitu zan konfianza eta poz aundiz betea. Eta ez al zan sartu San Franzisko zegoen gelan, au osoro argala bazegoen ere, jaiki zan, joan zizaion ongi etorria ematera, eta biotzez laztandurik, esan zion: «Nere seme maitea, amatzen zaitut bereziro munduan dauzkadan erlijioso guzien artean». Eta gero, bere ikaslearen kopetan gurutzearen señalea egiñ eta muñ egiñik, esan zion: «Jaungoikoak nai izan du tentazio ori zuk izatea, zure animaren on geiagorako, baña pixuegitzat daukazun ezkero, gaurdanik ez dezu ez tentaziorik eta ez pruebarik geiago izango». Eta egiaz, une artatik bertatik frai Rijerrek iritxi zuen ostera barrengo pake eta atsegiña, egundaño geiago ez galtzeko.\nFranziskoren ikasleen artean baziran batzuek jakiñdurian eta ondo itzegitean besteai eraiten zienak, nola ziran frai Elias, Alejandro Haleskoa eta San Antonio Paduakoa; Franziskok ezagutzen zuen, baña aen triunfuak eziñ eramanik egon ordez, gizon ttattar eta biotz txarrekoak bezela, txit atsegiñ aundia agertzen zien eta bai esan ere, biotz biotzetik laztantzen zituen bitartean: «Ene anaiak, zuek ekartzen dizkidatzuten berri onak sentierazitzen dizkidate zelaietako usai gozoa usantzen danean sentitzen dan atsegiña bezelakoa».\nJainkozko karidadearen ondore miragarriena da eskeintzea barkazioa kulpadunai, salbatu ditezen. Gure Santuak, Salbatzallearen miserikordia neurrigabea alegiñean jarraituaz, enkargatzen zien Ordenako Ministro edo Agintariai usatu zezatela urrikaltasun bera beren mendekoakiñ, alatan non orduan Buru nagusi-ordezko zan Pedro Kataniori izkribatu zion onako eskutitz au: «Jaungoikoa izan dedilla zure laguntza, eta bere amorio santuan gorde zaitzala. Erlijiosoen gobernuan enkargatzen dizut ager dezazula alako pazienzia, non, oetakoren batek eskua altxatzerañoko ausardia izango baluke ere, ar dezazula tratu gaisto au mesede bat bezela. Maita itzatzu era onetan tratatzen zaituztenak, eta ar ezazu amorioaren bidez berak obetzeko asmoa, ez dezazula uste izan ordea konbertituko dituzula, Jaungoikoak orretarako grazia ematen ez badizu. Jaungoikoa amatzen dezula, eta neri beraren eta zure serbitzari naizen oni naitasunen bat didazulazkoaren siñalea izango da, baldin gure anaietakoren bat, kulpaduna izan arren, irteten ezpada zure aurretik zure ontasunaren señaleak sentitu gabe. Egiñdako utsegitearen barkazioa eskatzen ezpadizu, aurreratu zatzaiozka eta eman zaiozu, eta milla bider aurrean jartzen bazatzu, ager zaiozu neroni baño kariño geiago, erakarri dezazun bide onera. Beste erlijiosoak ez dezaiotela eman arpegira, eta ez zabaldu, egiñ duen utsegitea, ezpada iduki dezatela gordea, estaliaz beren anaia karidadezko mantuarekiñ, zergatik ez dira osasundunak, ezpada gaizki daudenak, medikuaren bear diranak. Egizu agindu dizudan guzia. Agur».\nEskutitz au irakorritakoan galdetu diteke ote dan amarik bere umeentzat onek anbat amorio eta biguñtasun duenik. Era onetan jartzen zuen obraz Franzisko maitagarriak bere Erreglako VIgarren Berezieran markatua utzi zuen konsellua: «Ama batek bere semea gorputzaren aldetik mantentzen eta maite badu, ezta maitatu eta mantendu bear gure anaia espirituaren aldetik?».\nEta nola fundatzalle santuak etzion begiratzen bere ikasleen animako aurrerapenari baizik, eta nola santutasunari dagokion gaizkia osoro gorrotatu, eta ona egiñalean maitatzea, Erreglaren ausle gogor eta setatsuen kontra eman zuen sentenzia ikaragarri au: «Aita guziz Santua, zuk eta zeruko gortear guziak eta ni zure serbitzari umill onek madarikatuak izan bitez beren gaitz bideakin lan egiten duten guziak lurreratzeko zuk zerorren eskuakiñ altxa eta ejenplo oneko erlijiosoen bitartez zuti idukiko dezun obra au».


D ereduko irakasle izan nahi dut eta harro nago! | Nahi duzun bezala bizi, baina... BIZI!\n« Zorionak Portugalete! Zorionak Bizkaiko Ikastolak!\nBost aste IRALEn (I) »\nThis entry was posted on 2013/11/20 at 15:48 and is filed under Uncategorized.\tYou can follow any responses to this entry through the RSS 2.0 feed. You can leave a response, or trackback from your own site.


GRISES: "Euskal Herrian zerbait mugitzen ari dela dirudi, baina hemendik kanpo jotzeko aukera gutxi dagoela ikusten ari gara". — Gaztezulo\nGRISES: "Euskal Herrian zerbait mugitzen ari dela dirudi, baina hemendik kanpo jotzeko aukera gutxi dagoela ikusten ari gara".\nGRISES: "Euskal Herrian zerbait mugitzen ari dela dirudi, baina hemendik kanpo jotzeko aukera gutxi dagoela ikusten ari gara". Talde zestoarrak pandemiaren eta itxialdiaren zailtasun guztiei aurre eginez kaleratu berri du 'Talisman' bere ibilbideko seigarren diskoa; udaberriko estreinaldia irailera atzeratuta, lehen kontzertuak eskaintzen hasi dira, pixkanaka musika jarduna berpiztuz. Dena da berria normaltasun berri honetan; larunbatean Donostikluba aretoan izango dira, eta datorren astean berriz, Gasteizko Jimmy Jazz aretoan. https://www.gaztezulo.eus/albisteak/grises-euskal-herrian-zerbait-mugitzen-ari-dirudi-baina-hemendik-kanpo-jotzeko-aukera-gutxi-dagoela-ikusten-ari-gara https://www.gaztezulo.eus/albisteak/grises-euskal-herrian-zerbait-mugitzen-ari-dirudi-baina-hemendik-kanpo-jotzeko-aukera-gutxi-dagoela-ikusten-ari-gara/@@download/image/grises 2020.jpg\nTalde zestoarrak pandemiaren eta itxialdiaren zailtasun guztiei aurre eginez kaleratu berri du 'Talisman' bere ibilbideko seigarren diskoa; udaberriko estreinaldia irailera atzeratuta, lehen kontzertuak eskaintzen hasi dira, pixkanaka musika jarduna berpiztuz. Dena da berria normaltasun berri honetan; larunbatean Donostikluba aretoan izango dira, eta datorren astean berriz, Gasteizko Jimmy Jazz aretoan.\nDagoeneko ibilbideko seigarren diskoa kaleratu duzue, 'Talisman'; ze sentsazio bizi dituzue?\nEgoera berezia tokatu zaigu, dena oso arraroa izan da, baina pozik gaude, lasai gaude, diskoa kalean da jada eta pixkanaka joango gara ikusten nola egin aurrera.\nDiskoa udaberrian kaleratzekoak zineten, baina pandemiak estreinaldia atzeratzera behartu zaituztete, iraileraino; nolakoa da pandemia batean diskoa kaleratzea?\nHasiera batean ilusio guztia kendu zitzaigun, dena beltza ikusten hasi ginen; diskoa hil egingo zela pentsatu genuen, bira bat ezin egiteak eta udako festibalak suspenditzeak pena handia eman zigun, kolpe gogorra izen zen eta ez genekien zer egin diskoarekin baina denbora aurrera joan ahala atera egin behar zela pentsatu genuen eta pozik gaude hartu dugun erabakiarekin, jendearen arrera oso ona izan baita.\nUdako kontzertu eta egitarau guztiak ere bertan behera gelditu ziren, eta oraindik ere ez da erraza ekitaldiak antolatzea, publiko murriztuak, distantziak, maskarak... nola daramazue guzti hori?\nPazientzi handiarekin ari gara hartzen, ditugun kontzertu apurrak gogotsu hartu ditugu eta egunean egunekoa bizitzen ikasten ari gara. Itxaropena galdu gabe baina hankak lurrean izanda. Egun hobeak eta egun txarragoak daude baina hau da tokatu zaiguna eta alden ondoen ematen saiatzen ari gara.\n"Egoera oso larria da, abandonatuta sentitzen gara; lagun asko ditugu lanik ezin eginda".\nKultura izan da itxialdian salbatu gaituena, eta halere, sektorerik kaltetuenetakoa suertatu da, laguntzarik gabe... horren harira kultur ekitaldien antolatzaileek protestak bideratu dituzte, kultura segurua dela aldarrikatzeko. Nola bizi duzue zuek egoera?\nEgoera oso larria da, abandonatuta sentitzen gara; lagun asko ditugu lanik ezin eginda, milaka soinu teknikari, argi teknikari, promotore, ekipoa jartzen duen jendea eta abar oso luze bat lanik ezin eginda gaude; oso gogorra da bizitzen ari garena eta badirudi luzerako izango dela.\n'Talisman' disko berriaren bi kantu aurreratu zenituzten itxialdian, Veneno eta Amazonia Arde, biak aldarrikapen handiekin; zein da disko honekin helarazi nahi duzuen mezua?\nDiskoan ez dago dena biltzen duen mezu konkretu bat, baina oro har, inoiz egin dugun diskorik zuzenena dela esan genezake. Amorrua eta injustizia salatzeko gogoa nabaria da zenbait hitzetan.\nLan berrian Gartxot Unsain taldekide berria izan duzue bidelagun; zer nolako musika topatuko dugu? Aurreko lanekin alderatuta, berritasunik sumatuko dugu?\nDiskotik diskora zerbait berria eskaintzen saiatzen gara, ez zaigu formulak errepikatzea gustatzen. Disko honetan gure disko guztietako elementuak daudela esan dezakegu, baina era berean elementu berri asko topa daitezke. Disko oso indartsua da, azkarra, gitarra-riff asko nabari daitezke, hitzak oso zuzenak dira, musika urbano pixka bat ere topa daiteke abestiren batean eta oso erritmikoa eta tropikala da.\nGure baxu jotzaile berriaren inguruan: Gartxot aspalditik dugu lagun eta lehenago ere izan genuen taldean Raul-en ordez jotzen kontzertu batzuetan. Aire freskoa eta ilusioa ekarri du taldera. Ederra da, horrelako jende positiboa inguruan izatea eta taldean ondo etorri zaigu espiritu hori sumatzea.\n"Orain diskoa kalean da eta ikusiko dugu ea egoerak uzten digun disko hau zuzenean aurkezten. Guk gogo handia dugu baina dena berria da egoera honetan".\nZer moduz bizi duzue itxialdia taldean? Zaila izan da isiltasunaren ondoren itzultzea?\nLasai hartu dugu dena, denborari utzi diogu bere bidea egiten eta ez gara gehiegi larritu. Gogotsu geunden eszenatokira itzultzeko baina ez dugu meta handirik jarri. Pixkanaka joatea erabaki dugu. Orain diskoa kalean da eta ikusiko dugu ea egoerak uzten digun disko hau zuzenean aurkezten. Guk gogo handia dugu baina dena berria da egoera honetan.\nDiskoa aurkezteko lehen kontzertua eskaini duzue Azpeitian; zer nolako sentsazioak bizi zenituzten? Zaila al da kontakturik, dantzarik gabe giroa sortzea? Maskarek hoztasuna transmititzen dute?\nGuk dena eman genuen, gogo handiz aritu ginen ordu eta erdian gure ibilbide osoko abestiak jotzen eta, nahiz eta beste batzuetan baino hotzagoa izan, denbora osoan nabari genuen jendearen berotasuna. Ez da zuzenekoak emateko erarik aproposena baina ezin dugu esan ez genuenik gozatu!\nLarunbatean Donostikluban izango zarete, datorren astean Gasteizko Jimmy Jazz aretoan... hasi da kontzertuen mundua pixkanaka berpizten?\nBadirudi Euskal Herrian zerbait mugitzen ari dela gauza eta pozik gaude alde horretatik, baina hemendik kanpo jotzeko aukera gutxi dagoela ikusten ari gara. Orokorrean zuzenekoaren egoera benetan larria dela ikusten ari gara eta oso arduratuta gaude.\nZe beste kontzertu lotu dituzue datozen hilabeteetan?\nBaditugu Euskal Herritik kanpo kontzertu batzuk itxita, Bartzelona, Madril, Galizia… baina uste dugu ezin izango direla egin. Egunetik egunera gauza denak aldatzen doaz eta egunetik egunera ikusi beharko dugu nola joango den diskoaren aurkezpena.


Burujabetza ekonomiko eta politikoaren alde, kaleak betetzeko deia zabaldu dute - GARA\nBurujabetza ekonomiko eta politikoaren alde, kaleak betetzeko deia zabaldu dute\nGobernu espainolak bultzatutako erreforma neoliberalen aurrean, Euskal Herriaren burujabetza politiko eta ekonomikoa defendatu zuten atzo Alternatiba, Aralar, EA eta ezker abertzaleko ordezkariek eta larunbatean egingo diren protestetan parte hartzera deitu zuten.\n«Herri honek baliabide propioak dituelako», egungo krisialdi ekonomikoaren aurrean Euskal Herriaren burujabetza politiko eta ekonomikoa aldarrikatu zuten atzo, Iruñean, Alternatiba, Aralar, EA eta ezker abertzaleko ordezkariek. Era berean, «pairatzen dugun krisialdi latzari eta honi aurre egiteko inposatzen ari diren murrizketa eta erreformei» erantzuteko, larunbatean Hego Euskal Herriko hiriburuetan egingo diren manifestazioetan parte hartzeko deia egin zuten.\nTxelui Morenok (ezker abertzalea) eta Asun Fernandez de Garaialdek (Aralar) azpimarratu zutenez, erreformen aurrean ozen erantzuteaz gain, ezinbestekoa da burujabetza politiko eta ekonomikoa oinarri izango dituen alternatiba berri bat eskaintzea. Ildo horretan, Moreno eta Fernandez de Garaialderen arabera, Euskal Herriak badu alternatiba hori eskaintzeko bitarteko nahikoa.\n«Herri bizi eta aktiboa delako, sindikalgintza indartsua dugulako, industria sektore lehiakorra dugulako, formakuntza dugulako, enpresa ekimen indartsua eta kooperatiba mundu adoretsua dugulako eta esportatzen jakin badakigulako, herri hau burujabetzarako prest dago», zehaztu zuen Aralarreko ordezkariak.\nBestalde, «herri honetako eragile sozial, sindikal eta politikoek, bakoitzak bere esparruan eta ahal izango balitz denok batera, martxan dagoen erreforma neoliberalari eta zentralizazio prozesuari» erantzun sendoa emateko beharra nabarmendu zuten.\n«Erantzuna gure esku, erabakia gure esku» leloari jarraiki, Morenok eta Fernandez de Garaialdek proposamen zehatzak jarri zituzten mahai gainean. Lehenik eta behin, «iraganeko errezeta neoliberalak baztertu eta herri ikuspegitik gure erakundeak garai berrietara egokitzeko beharra» aldarrikatu zuten. Hein horretan, inberstio pubiko eta soziala bultzatzea mugarri garrantzitsutzat jo zuten.\nBestalde, krisiari aurre egingo dion bide orriak enplegu duina eta soziala sortzeko neurriak bildu behar dituela adierazi zuten, «ekonomiaren helburuak ezin baitu gutxi batzuen mesedetan garatzen den prozesua izan».\n«Herri solidario eta justuago bat» eraikitzeko zutabeak ere izendatu zituzten; fiskalitatea, finantza-eragile publikoak eta berrikuntza eta ikerketa politikak eraldatzea, hain zuzen ere. Morenok esandakoaren arabera, finantza sistema baino, ekonomia erreala delako indartu behar dena, Euskal Herriaren kasuan nekazaritza, arrantza, industria eta zerbitzuak alegia.\nGaineratu zuenez, egungo marko juridikoak eta espainiar Gobernuaren erabakiek «kalte ekonomiko eta soziala besterik ez digute egiten». Hori dela eta, euskal esparru soziekonomiko eta laborala eraiki eta errespetarazi beharrekoa dela esan zuen.\nBestelako politika ekonomiko eta sozialak garatzeko beharrezko tresnak zeintzuk diren ere azaldu zuen Morenok. Batetik, nazio mailako kreditu entitate publikoa ezinbestekotzat jo zuten. Honek enpresa ertain eta txikien industria bultzatu eta autonomoak babesteaz gain, familien oinarrizko premiak asetzea izan beharko lituzke helburu nagusitzat, hots, «funtzio soziala ekonomizistaren aurretik izango duen finantza erakundea».\nOgasun sistemari buruz ere mintzatu ziren Aralar eta ezker abertzaleko ordezkariak. Zehazki, fiskalitate aurrerakoia garatzeko Euskal Herri osorako ogasun orokor eta bakar bat eskatu zuten, «nazio mailako politikak soilik nazio mailako erakunde eta ikuspegitik bideratu daitezkeelako».\nMorenok ohartarazi zuenez, «gure borroka ez da identitate eskubide batzuk eskatzeko soilik egina, herritarren beharrei erantzuteko tresnak sortzeko baizik», eta bide horretan burujabetza ezinbesteko baldintza dela nabarmendu zuen. «Rajoyren errezeta neliberalak herri hau zulo beltzera darama», aitortu zuen. Horregatik, aldaketarako bidean pausoak egitera deitu zuen.\nRajoyren «errezeta neoliberalak» Euskal Herria zulo beltzera daramala salatu zuen Morenok, horregatik, eragile sozial, sindikal eta politikoei erantzun sendo bat emateko deia luzatu zien.\nGlobalizazioari eta ekonomiaren mundializazio prozesuari aurre egiteko, burujabetza ekonomiko eta politikoa eskuratzea ezinbestekoa dela nabarmendu zuten.


Hasiera > Filmak > Pirritx, Porrotx eta Marimotots: Sentitu, Pentsatu, ekin!\nPirritx, Porrotx eta Marimotots: Sentitu, Pentsatu, ekin!\nHogeita bost urte bete dira Pirritx, Porrotx eta Marimotots (lehen urteetan Takolo, Pirrutx eta Porrotx zirelarik protagonistak)pailazoak aurrenekoz taula gainera igo zirenetik. Ibilbidea hasi zutenetik hamaika bizipen izan dituzte, beraiengan sekulako arrastoa utzi eta euren unibertso propioa sortuz.\nUrteurren ospakizunetan murgildurik, EOS-aren laguntzarekin grabatu zuten ikuskizun hau, Donostiako Kursaal aretoan.\nJoxe Mari Agirretxe - Aiora Zulaika - Mertxe Rodriguez


You searched for Maialen Lujanbio - Page 4 of 32 - Bertsolari\nIzan katebegi – Ixabel Jauregik Maxixatzen-en. India iparraldean, Himalaiaren gerizpean, 4.000 metrotik gora Kiba herrixka artzaintzatik bizi da batik bat ahuntzak, ardiak, yakak… zainduz. Eguzkia sartu orduko, abereak etxeratzen dituzte, gauean mamuak – elurretako lehoinabarrak– triskantzarik egin dezan. Ez dute, ordea, mamua desagertzerik nahi. Horregatik, mendietan eremu bat gordeta dute: gorala. Hori baita mamuarentzat plater


Amurrio Bidean-ek Ostegun Digitalak seriea berriztatu du, 9 tailerrekin | Ayuntamiento de Amurrio\nHasiera » Amurrio Bidean-ek Ostegun Digitalak seriea berriztatu du, 9 tailerrekin\nIrailak 27: 16:00-19:30 Nork ez du nahi besteak liluratuko dituen aurkezpen bat izaterik? (Powtoon edo Genially)\nUrriak 4: 16:00-19:30 Komunikazio kanal digital egokienak eta ordaindu beharreko publizitate espazioen aukeraketa. (Mailchimp)\nUrriak 11: 16:00-19:30 Ez da gauza bera zerrendak, egitekoak edo proiektuak kudeatzea. Aldeak ikasiko ditugu. (Wunderlist, Zoho…)\nUrriak 18: 16:00-19:30 Gero eta gehiago gara webgunea behar dugun enpresak eta profesionalak. (Paper.li, Wordpress)\nUrriak 25: 16:00-19:30 Esteka baten bitartez ekitaldi baterako inskripzioak automatizatzetik inkesta bat sortzera. (GoogleForms)\nAzaroak 8: 16:00-19:30 Taldetan lan egitea batzuetan erronka da, eta agendak eta artxiboak koordinatzea eskatzen du Beste bat! (Drive, Timify, Google Calendar)\nAzaroak 15: 2 ordu eguerdian Canva. Diseinu grafikoa diseinugile ez direnentzat. Nabarmendu zure irudi korporatiboa eta digitala diseinu erakargarriekin\nAzaroak 22: 2 ordu eguerdian Bideo-marketina: Estrategia birala, zure produktuak eta zerbitzuak sustatzeko.\nAzaroak 29: 9:00-14:00 Whatsapp for business, bezeroa dagoen lekuan egotea\n"Oso atsegina da guretzat Koadrilarekin edo Vital Kutxa Fundazioarekin koordinazioan lan egitea, egungo lan merkatuaren beharretara egokituta dauden prestakuntza tailer praktikoak egiteko. Horrez gain, Amurrio Bideanetik modu esklusiboan landutako beste hiru tailer antolatzeko esfortzua ere egin dugu”, azaldu du Estibaliz Sasiain Amurrio Bidean erakundearen zinegotzi arduradunak.


Sautrela 356. saioaren aurrerapena • ZUZEU\nAste honetako erreportajean poesia izango dugu jaun eta jabe. Aurtengo abuztu akaberan hil zen Seamus Heaney poeta handia. Irlandako tradizio poetiko joriko azkeneko katebegia, poesia garaikideko autorerik garrantzitsuenetakoa da ezbairik gabe ipar-irlandarra. Nobel saria jaso zuen 1995. urtean eta etenik gabe landu du bere genero kutuna Human Chain (Giza katea) izeneko 2010eko azkeneko bilduma arte. Euskaraz ez dugu apenas ezer itzulirik zoritxarrez, Luigi Anselmi eta Patxi Ezkiagak egin zenbait euskarapenetatik landa. Haatik, Heaneyren poesiaren zalerik ez dugu falta, Antonio Casado da Rocha poeta kasu. Azken honekin eta Ezkiagarekin elkartu gara poeta zendu berriaren poesiaren gako nagusiak ezagutzeko. Zer itxura hartzen du gaur egun egiten den poesiak? Edo, behinik behin, ze itxura hartzen du Heaneyren baitan?\nElkarrizketaren atalean, Joxean Agirreren azkeneko nobela izango dugu mintzagai, betiko legez, autorearekin. Adiskide bat nuen du izena eta azpeitiarraren zortzigarren nobela dugu. Agirreren heldutasun literarioari dagokion lana da, autorearen literaturako gai eta ezaugarri printzipalak agertzen direna: gizon-emakumeen arteko harremanak, sexua, umorea… Adiskide bat nueni buruz, bada, jardungo gara idazlearekin, nobelaren korapiloak argitu nahian.\nBeñat Sarasolak, aldiz, iraganeko liburuen errepasoan, gure literaturako nobela gotorrenetako bat ekarriko digu: Jon Etxaide-ren Joanak joan. Pierre Topet Etxahun artzain eta koblakariaren istorioa kontatzen digun nobela, klasiko handienetako bat dugu oraindik ere.\nAdiskide bat nuen, Joanak Joan, Jon Etxaide, Joxean Agirre, Sautrela, Seamus Heaney\n2 pentsamendu “Sautrela 356. saioaren aurrerapena”-ri buruz\nGotzon 2013-11-01 21:45\nIrakurri dut dagoeneko Joxeanen liburua. Ederra, fiña. Idazle europar baten tonua.\nGotzon 2013-11-02 15:53\nOraintxe ikusi dut, konpletoa elkarrizketa. Joxean serioegi, beharbada, baina maila altuan.


Kroazia euskal esperientzian oinarritzen da bere berrindustrializatze-politika diseinatzeko\n- Agirre Lehendakaria Center eta LKS-Mondragon Kroaziako politika berriak diseinatzeko helburua duen Think Tank berri batean parte-hartuko dute.\n- Hitzarmen berri hau Columbiako Unibertsitatean sinatu zen irailaren 30ean.\n- ALC-k euskal esperientzia EEBB-etako erakunde esanguratsuenekin partekatzeko helburua zuen bisita hau kudeatu zuen.\n- Ivan Vrdoljak ministroak eta Juan Jose Ibarretxe lehendakari ohiak izen handiko zentroak bisitatu zituzten, hala nola, Columbia eta Harvard unibertsitateak eta Massachusetts Institute of Technlogy (MIT).\nAgirre Lehendakaria Center Kroaziako Ekonomia Ministerioak New York eta Bostonera egin zuen bisita kudeatu zuen, zentroak erakunde kroaziarrekin daukan kolaborazio-hitzarmena oinarritzat hartuz.\nBisita pasa den irailaren 30etik urriaren 2ra arte burutu zen. Ivan Vrdoljak ministroa buru izanda, ordezkaritzako kideek Estatu Batuetako izen handiko hainbat unibertsitate bisitatu zituzten, hala nola, Boston-eko MIT, Harvard Unibertsitatea edo Columbia Unibertsitatea New York-en, hango akademiko eta zientzilariekin elkartzeko.\nHelburu nagusia honakoa izan zen: giza garapen iraunkorra oinarritzat hartuz, Kroaziako berrindustrializatzerako eta baita garapen sozio-ekonomikorako nazioarteko Think Tank bat sortzea.\nTestuinguru honetan, memorandum bat sinatu zen honako erakundeen artean: Kroaziako Errepublika, Kroaziako Ekonomia Ministerioa, Kroaziako Merkataritza Ganbera, Millennium Project Node, The Young Foundation, LKS, S.Coop eta Agirre Lehendakaria Center, Juan Jose Ibarretxe-ren ordezkaritzarekin. Dokumentu honen arabera, erakunde guzti hauek ministerio kroaziarra aholkatu eta lagundu egingo dute.\nHorrela, Agirre Centerrek pasa den uztailean UPV/EHU-rekin sinatu zen Euskadi eta Kroaziaren arteko kolaborazio-hitzarmenean lan egiten jarraitzen du. Akordio honetan euskal eraldaketa sozio-ekonomikotik atera daitezkeen ikasgaiak partekatzeko konpromisua hartu zuen Agirre Centerrek. Izan ere, eraldaketa-prozesu honek gero eta garrantzi handiagoa dauka nazioarteko mailan. Adibidez, aztergai izan dute nazioarte mailako unibertsitate prestigiodunek, esate baterako New Yorkeko Columbia Unibertsitatea, eta baita NESTA UK bezalako erakundeak ere. Momentu honetan Agirre Lehendakaria Center antzeko proiektuetan lan egiten ari da Galesen, Hegoafrikan, Perun, Irlandan eta Mexicon, proiektu berrien sorrera erraztuz eta nazioarteko kooperazio sare garrantzitsuak bultzatuz.


Laguna.ua | Проволока для зварювання Дріт ER70 (4. Ціна, купити за 250грн Дріт ER70 (4 в Алушті. Дріт ER70 (4: огляд, опис, продаж.\nКоли я зможу отримати Дріт ER70 (4?\nДе і як подивитись на товар Дріт ER70 (4 в Алушті?\nКупити Дріт ER70 (4,2), 0,8 5кг в інтернет-магазині Лагуна (можливо в кредит, на виплат) в містах, селищах міського типу та селах: Алушта, Бондаренкове, Верхня Кутузовка, Виноградний, Генеральське, Запрудне, Зеленогір`я, Ізобільне, Кипарисне, Лаванда, Лаврове, Лазурне, Лучисте, Малий Маяк, Малоріченське, Нижнє Запрудне, Нижня Кутузовка, Привітне, Пушкіне, Рибаче, Розовий, Семидвір`я, Сонячногірське, Утьос, Чайка а також в усіх інших населених пунктах України


Magia duten ipuinak | Irati Irratia Magia duten ipuinak – Irati Irratia\nMagia duten ipuinak\nAuritzen izanen da Sergio De Andres Magia duten ipuinak kontatzen\n20 abuztua, 2021 20 abuztua, 2021 Irati Irratia\tAuritz, Berriak, Elkarrizketak, Kultura\tauritz, Magia duten ipuinak, Sergio De Andres\tLeave a comment\nLarunbatean arratsaldeko 19tan izanen dugu Magia Duten Ipuinak aurkezten. Auritzeko Kultur etxean izanen dugu hitzordua Sergio De Andresekin. Artista polifazetiko honek narratiba eta ukitu majikoak tartekatuz beste mundu batera eramanen gaitu. Gaurkoan gurean izan dugu honen inguruan solasten. Sergio De Andres Irati irratian\nEgun On, Auñamendi! Magiadun ipuinak, Afghanistango egoera Naiz irratian eta Porrotx eta Marimototsen abisua\n19 abuztua, 2021 19 abuztua, 2021 Irati Irratia\tEgun on, Auñamendi!\tAfghanistan, Egun on Auñamendi, Magia duten ipuinak, Naiz irratia, Porrotx eta Marimotots, Sergio De Andres, Txente Rekondo\tLeave a comment\nGaurko saioa Sergio De Andres ipuin kontalariarekin hasi dugu, Magia duten ipuinak obrarerekin baitator larunbatean Auritzera. Ondoren, Naiz irratiko lagunek Txente Rekondori eginiko elkarrizketa ekarri dugu Afghanistango egoeraz jabetzeko. Bukatzeko, Porrotx eta Marimototsen inguruko zenbait zehaztapen eman ditugu. Izenburua: Abuztuaren 19ko saioa Iraupena: 2:35 ordu Klikatu hemen saioa jaisteko


LOIU-UDALOSTE: 25 URTEZ ADIMEN-DESGAITASUNA DUTEN EGOILIARRAK ZAINTZEN - Área de prensa - Bizkaia.eus\nLOIU-UDALOSTE: 25 URTEZ ADIMEN-DESGAITASUNA DUTEN EGOILIARRAK ZAINTZEN\n2016(e)ko otsailaren 19(a) 12:30\nTxurdinagako egoitzan kokatutako foru laguntza-zentroan maila desberdinetako adimen-desgaitasuna duten 23 pertsona bizi dira Gizarte Ekintzako foru diputatu Isabel Sánchez Roblesek parte hartu du zentroaren zilarrezko ezteiak ospatzeko ekitaldietan\nBilboko Txurdinaga auzoko Loiu-Udaloste foru zentroak 25 urte bete ditu, maila arinetik moderatura arteko adimen-desgaitasunen bat duten pertsonentzako egoitza gisa. Desgaitasun psikofisiko larria duten adingabeak ere bizi dira zentro horretan. Otsailaren 19an, zentroko zaintzaile eta egoiliarrek, Gizarte Ekintzako foru diputatu Isabel Sánchez Roblesekin eta saileko beste arduradun batzuekin batera, parte hartu dute zentroaren 25. urteurrena ospatzeko ekitaldietan.\nLoiu-Udaloste laguntza-zentroaren ibilbidea 1991. urtean hasi zen, Bilboko Kristo kalean. Garai hartan, adimen-desgaitasuna zuten 18 urtetik gorako 15 pertsonari laguntzen zieten. 2013. urtetik, Txurdinagako egoitza zaharraren dorreetako batean dago zentroa, eta, bertan, 21 eta 71 urte bitarteko (batez besteko adina 48 urte da) 23 pertsona bizi dira elkarrekin, hain zuzen ere, 8 emakume eta 15 gizon. Egoiliarrak 25 profesionaleko talde batek zaintzen ditu egunero: osasun laguntzaileak, erizain bat, gizarteratzeko teknikariak, sukaldari-etxe zerbitzariak, zerbitzariak eta mandatariak. Profesional horietako batzuek duela 25 urte zentroa sortu zenetik lan egiten dute han, eta egoiliarrei laguntza integrala eta pertsonalizatua eskaintzen diete, guztiek bizimodu duin eta betea izan dezaten, haien eskubideak eta gaitasunen garapena bermatuta. Izan ere, egunero zentroko 23 erabiltzaileetatik 22k jardueraren bat egiten dute eguneko zentroan, okupazio-zentroan edo enplegu-zentro berezian.\nÁngel, Begoña, José Luis eta Ana María egoiliarrek 25 urte daramate Gizarte Urgazpenerako Foru Erakundearen zentro horretan (GUFE Bizkaiko Foru Aldundiko Gizarte Ekintza Sailari atxikitako erakundea da), eta beste talde handiago batek hamar urte baino gehiago darama zentroan bizitzen.


Feminismoa Archives - Page 6 of 8 - Gaitzerdi\nBidali liburuak erretiratzeko mezua Susaetara\nHemen general@susaeta.com argitaletxera bidaltzeko mezu proposamen bat (kopiatu eta bidali hau bera, edo asmatu zeurea): Egun on Mezu honen bidez adierazi nahi dut sentitzen dudan gaitzespena zuen argitaletxeak argitaratu dituen liburu batzuek ikusterakoan: “Neskentzako errezeta errazak”, “Neskentzako ipuinak”, “Mutilentzako ipuinak”… Bereizketa sexista egiten dute eta beraz, ume guztien aukera berdintasuna urratzen dute. Ez dago...\nBetiko ipuinak ote, printzesa ederrez eta printze ausartez beteak? Egungo pertsonaia eta biografietan oinarrituta zer ipuin aterako lirake “neskentzat” ikasgai, eta “mutilentzat” lezio? Gauza jakina, behintzat, ipuinetan urdina eta arrosa nahasteak ez duela morea sortzen, muturreko arrosak eta urdinak indartzen ditu. Etsigarria da ohartzea sei-zazpi urteko umeak hizkuntza sexistan alfabetatzera iristen direla: “ez ditut galtza hauek jantzi nahi, mutilenak...


EBAZPENA, 2019ko azaroaren 12koa, Natura Ondare eta Klima Aldaketako zuzendariarena, zeinaren bitartez ebazten baita Euskal Autonomia Erkidegoko unibertsitateaz kanpoko ikastetxeei Eskolako 21 Agenda programa garatzeko dirulaguntzak emateko deialdia.\nHezkuntzako sailburuaren eta Ingurumen, Lurralde Plangintza eta Etxebizitzako sailburuaren 2019ko ekainaren 4ko Aginduaren bidez, dirulaguntzetarako deialdia egiten da Euskal Autonomia Erkidegoko unibertsitateaz kanpoko ikastetxeek Eskolako 21 Agenda programa garatu dezaten, 2019-2020ko ikasturtean.\nAipatutako 2019ko ekainaren 4ko Aginduaren 15. artikuluan xedatutakoarekin bat etorriz, kontuan hartuta agindu horretako 13. artikuluan ezarritako esleipen-irizpideak, eta horretarako eratutako balioespen-epaimahaiak egindako txostena aztertu ondoren, hau\nEbazpen honetako eranskinean adierazten diren dirulaguntzak ematea.\nEmandako dirulaguntzen berri jakinaraztea ebazpen honetako eranskinean zerrendatutako ikastetxeei, dirulaguntzetarako deialdia egiten duen aginduaren 15. artikuluarekin bat etorriz.\nEbazpen honek ez dio amaiera ematen administrazio-bideari, eta, beronen aurka, gora jotzeko errekurtsoa aurkez daiteke Ingurumeneko sailburuordearen aurrean, hilabeteko epean, ebazpena jakinarazten den egunetik hasita, betiere Administrazio Publikoen Administrazio Prozedura Erkidearen 39/2015 Legearen 121. eta 122. artikuluetan ezarritakoari jarraikiz.\nVitoria-Gasteiz, 2019ko azaroaren 12a.\nZuzendutakoa: EBAZPENA, 2020ko urtarrilaren 17koa, Natura Ondare eta Klima Aldaketaren zuzendariarena, zeinaren bidez zuzentzen baitira ebazpen honetan egindako hutsak: Ebazpena, 2019ko azaroaren 12koa, zeinaren bitartez ebazten baita Euskal Autonomia Erkidegoko unibertsitateaz kanpoko ikastetxeei Eskolako 21 Agenda programa garatzeko dirulaguntzak emateko deialdia.\nIkus: AGINDUA, 2019ko ekainaren 4koa, Ingurumen, Lurralde Plangintza eta Etxebizitzako sailburuarena eta Hezkuntzako sailburuarena, zeinaren bidez Eskolako Agenda 21 programa garatzeko Euskal Autonomia Erkidegoko unibertsitateaz kanpoko ikastetxeei eman beharreko dirulaguntzen oinarri arautzaileak ezarri eta deialdia egiten baita (2019-2020 ikasturtea).


Bittor Oroz sailburuordeak LABe, gastronomia…\nBittor Oroz sailburuordeak LABe, gastronomia berrikuntzarako laborategia, bisitatuko du\n2019.eko otsailak 22, 10:30 2019.eko otsailak 22, 11:00 Bittor Oroz sailburuordeak LABe, gastronomia berrikuntzarako laborategia, bisitatuko du\n2019.eko otsailak 22 10:30 - 11:00\nEkitaldiko kargudunak: Bittor Oroz Izagirre\nLABe – Digital Gastronomy Lab (gastronomia digitalki eraldatzeko laborategi digitala) bihar, ostirala, otsailak 22, hedabideei irekita egongo da obrak bisitatu ditzaten, martxan jarriko duten erakundeekin eta eragileekin batera. Bisitaldia goizeko 10:00etan hasiko da. Horretan parte hartzeko, beharrezkoa izango da prentsa-akreditazioa izatea. Ostiralean bertan jaso ahal izango da Tabakalerako 1. solairuko igogailuen parean jarriko den postuan. Akreditatzeko 9:45ean joatea gomendatzen da. Bisitaldia eta prentsaurrekoa Prisman izango dira, eraikin bereko bosgarren solairuan, 10:00etan hasita.\nLABe izango denaren espazioetan egingo den bisitaldia Joxe Mari Aizegak, Basque Culinary Centerreko zuzendari nagusiak, gidatuko du. Ondoren, Joxe Mari Aizegak ez ezik, Gipuzkoako diputatu nagusi Markel Olanok, Donostiako alkate Eneko Goiak, Eusko Jaurlaritzako Nekazaritza, Arrantza eta Elikagaien Politikako sailburuorde Bittor Orozek eta Tabakalerako zuzendari Edurne Ormazabalek ere hitz egingo dute.\nJarraian, gastronomia digitaleko laborategia izango denari buruzko bideoa emango dute. Material hori hedabideei banatuko zaie.\nIbilaldia egiteko oinetako erosoak eramatea gomendatzen da.\nInformazio gehiago: Abian dira gastronomiaren eraldaketa digitalerako LABe – Digital Gastronomy Lab izeneko berrikuntza-laborategiaren obrak


Arno Schepers: "Gure komunitatearen pertsonalizazioari ematen diogu garrantzia" - Uribe kosta - Hiruka.eus\nJulene Frantzesena 2021-11-11 10:38\nHet Belang van Limburg hedabidearen komunitatea osatzen duen esperientziaz jardungo duzu. Zeintzuk izango dira solasaldiaren gako nagusiak?\nBa al dakizu zer esan nahi duen go with the flow esaerak? Bada, hori egiten baduzu, jada berandu izango da. Gauzak aldatu aurretik egin behar zaio aurre egoerari, eta horregatik erabaki genuen atal digitala lehenestea: lehenik on line egingo dugu lana, eta gero, agian, egunkarirako. Adin bat dutenentzat zaila da kazetari hori ulertzea, horiek testuak egunkarian irakurtzera ohituta daudelako, baina gaur egun, egokiagoa da on line lan egitea.\nPertsonalizazioan esfortzu handia egiten dugu. Erabiltzaileek beren hiria aukera dezakete albiste hiperlokal gehiago izateko. Konturatu ginen klik-en tasa %55 igo zela orduztik. Konexio hori albiste hiperlokalekin eskuratzen da, eta jendeak nahi duena edo nahiko lukeena zer den kontrolatuta.\nEz. Marka gisa, jendea zure artikuluak irakurtzeko konbentzitu egin behar duzu. Eskaintza zabala edo konpletoa egin behar duzu: informazio hiperlokala eskaini, testuekin, bideoekin, podcastekin, zuzenekoekin...


Herri kirolak « Baliabideak eskolarako\nWebquest herri kirolei buruz\nThis entry was posted on 2008/02/11 a 5:28 pm\tand is filed under 2. zikloa, 3. zikloa, Denetarik, Denetarik, Lehen Hezkuntza. Etiquetado: 2. zikloa, 3. zikloa, Lehen Hezkuntza. You can follow any responses to this entry through the RSS 2.0 feed. You can leave a response, o trackback from your own site.


memelokeriak – Katixa Agirre: habitat berria\nHala da, zertan ukatu\nPublicado el Junio 10, 2009 Categorías memelokeriak, UncategorizedEtiquetas adikzioa, internet2 comentarios en Hala da, zertan ukatu\nAmak esan didanez, bentosa baten bitartez ni munduratzen lagundu zuen ginekologoak mundua utzi berri du. Kontsultan bertan harrapatu zuen heriotzak gainera. Gaixorik zegoen, baina inork ez zuen espero hain amaiera azkarra. Imajinatu pazientearen sustoa.\nEtxera ailegatu eta Benedettiren heriotzaren berri jaso dut. Buruz ikasten genituen bere poemak, hamabost urterekin.\nBi gertaerak ez daude erlazionaturik. Ezerk ez du zentzurik. Dena da denbora-pasa.\nPublicado el Mayo 18, 2009 Categorías memelokeriak, UncategorizedEtiquetas benedetti, ginekologo, heriotza, pasatiempo, poesia5 comentarios en Denbora-pasa\nOrdu aldaketak ez dit onik egiten…\nGoiz osoa daramat horrela…\nPublicado el Marzo 30, 2009 Categorías memelokeriak, UncategorizedEtiquetas lo, ordu aldaketa4 comentarios en Ordu aldaketak ez dit onik egiten…


16.11.2019 16.11.2019 Dagor\nLabel: Kaiowas Records - 38378 • Format: CD Album Digipack • Country: Spain • Genre: Rock • Style: Alternative Rock\nNobodys Fault But Mine - Led Zeppelin - Presence (CD, Album), On And On (Radio Edit) - Agnes (5) - I Need You Now (CD), What Kind Of Sound? - Chris McCormack - Exit To Extinction (CD, Album), 怒りの鐘を鳴らせ (Ring The Bell Of Anger), Singing All Day (And Dinner On The Ground), Weggefährten - Various - Rhythmus 74 (Vinyl, LP), My Toot Toot - John Fogerty - Through The Years 1976-1986 (Vinyl, LP), Michael - The Lettermen - Let It Be Me (Vinyl, LP, Album), Laichzeit - Rammstein - Feuer Frei! (CD), Merry Christmas, Baby - Christina Aguilera - My Reflection (DVD), Winter Took Over - BluSkay, KeyPlayer & Esmee Bor Stotijn - Winter Took Over (File, MP3), Survival - The Moody Blues - Octave (Vinyl, LP, Album)\n9 thoughts on “ Harra - Berri Txarrak - Haria (CD, Album) ”\nHaria marks a significant development in Berri Txarrak's discography. For starters, it is the trio's first album without founding member Aitor Goikoetxea (replaced by drummer Galder Izagirre), which means Berri Txarrak are now singer and guitarist Gorka Urbizu's project more than ever.\nBerri Txarrak - Escucha Berri Txarrak en Deezer. Con el streaming de música en Deezer puedes descubrir más de 56 millones de canciones, crear tus propios playlists y .\n1. Sugea Suge 2. Albo Kalteak 3. Haria 4. Guda 5. Lepokoak 6. Iraila 7. Harra 8. Makuluak 9. FAQ Non Bestela Soilik Agur Lehortzen. Séptima referencia del trío de Lekunberri, quienes me habían provocado unas altas expectativas tras la publicación en septiembre de de su maravilloso trabajo Payola el cual supuso un cambio en la concepción del grupo en cuanto a producción y.\n"Haria" is a step forward in the career of the already long-lived Berri. In Haria there's room for metal, but it's no longer the straight forward nu metal present in albums like "Ikasten". There's room for melody, but not like in "Libre": Txarrak's influences are finely layered creating their most mature record to date.\nMar 19, · Berri txarrak's Harra's intro + riff in a loop from Haria (). Buy Haria Album: wahmkettapatenologandnofatibu.coinfo @g0re_k -ri dediketa.\nChris Richards & The Subtractions - A Smattering Of Mystery And Sound (Vinyl, LP)\nLahalah Yaraleb - Various - Le World... Raï 2 (CD)\nArashikinos on Harra - Berri Txarrak - Haria (CD, Album)


Deñe Garcia-Bravo abeslaria, Gaztea Maketa Lehiaketaren finalera - Azpeitia - uztarria.eus\nDeñe Garcia-Bravo abeslaria, Gaztea Maketa Lehiaketaren finalera\nUztarria.eus 2020-05-07 12:37\nDeñe Garcia-Bravo. (Mailo Oiarzabal)\n29. Gaztea Maketa Lehiaketaren finaleko txartela erdietsi du abeslari urrestildarrak. Garcia-Bravok Raitx, Klermoon eta Kilimak taldeak izango ditu aurkari finalean.\nGaztea irratiak antolatutako 29. Maketa Lehiaketaren final handiko txartela lortu du Deñe Garcia-Bravo abeslariak. Xabi Bandinik, Izaro Andresek eta Xabi Doncelek osatu dute aurtengo epaimahaia, eta haiek, Garcia-Bravoz gain, beste bi artista aukeratu dituzte final handirako: Raitx eta Kleermon.\nHori dela eta, hiru artista eta musika-talde horiek Entzulearen GazteBizHitza Saria irabazi zuen Kilimak taldearekin batera lehiatuko dira aurtengo edizioko final handian. Lehiakideek Epaimahaiaren Saria izango dute jokoan: 5.000 euro, hain zuzen ere. Antolatzaileek ez dute zehaztu oraindik non eta noiz izango den 29. Gaztea Maketa Lehiaketaren finala, baina laster emango duten horren berri.\nGaztea irratiak aurtengo Maketa Lehiaketarako finalista izateko aukeratu zuen abeslari urrestildarra eta Entzulearen GazteBizHitza Saria irabazteko lehian, hirugarren postuan gelditu zen.


mittal | LAB SINDIKATUA\nMilaka langile ArcelorMittalen itxieraren kontra kalean\nLarunbatean milaka langilek Zumarragako kaleak hartu zituzten jokoan diren 351 lanpostuen eta Zumarragako lantegiaren jarraipenaren defentsan. "Por una política industrial...\nArcelo Mittalen CCOO eta UGTk enpresarekin bideratua duten aurreakordioa salatzen du...\nArcelor Mittal Zumarraga enpresako ordezkarien eta enpresa bereko langile komitearen arteko bilera egin zen atzo negoziazio kolektiboaren propioaren harira. Aurreakordio batera iristeko ardatz nagusiak...\nZumarragako Arcelor Mittaleko langileen mobilizazioa, hitzarmen duinaren alde eta beren eskubideen...\nPasadan ostiralean, ArcelorMittal Zumarragako langileek enpresa komiteak deituta lantegi atarian kontzentrazioa burutu zuten enpresako hitzarmen duin baten alde eta langileen eskubideen defentsa. Gogoan izan behar...


Obadiah 1:1 | The King James Bible with Apocrypha\nGenesis 25:25 Job 13:4 Psalms 10:2 Psalms 49:11 Psalms 50:16 Psalms 55:21 Psalms 58:3 Isaiah 14:4 Isaiah 33:1 Jeremiah 49:16 Ezekiel 25:12 Ezekiel 35:15 Daniel 4:17 Joel 3:19 Amos 1:11 Habakkuk 2:4 Habakkuk 2:12 Habakkuk 2:15 Malachi 1:3 Malachi 1:4 Ecclesiasticus 14:9 Ecclesiasticus 19:22 John 10:10 Hebrews 12:16 Revelation 6:4\nmade thee small despised.\nwhose habitation is high E.g. sky scrapers.\nGenesis 25:25 Genesis 27:11 Genesis 27:40 Job 9:24 Job 30:1 Psalms 49:11 Psalms 55:21 Jeremiah 49:16 2 Esdras 6:9 Revelation 12:10\nAt the time of the siege of Babylon (1 Esdras 4:45)


kritiken hemeroteka » Zaharrak ez zuen hil nahi\n« Idazlea, libre | Aitaren burutazioak »\nZaharrak ez zuen hil nahi Lurdes Imaz / Aizu!, 2012-01\nGaizka Zabarteren (Zaldibar, 1960) aurreneko nobela da Susak argitaratutako Zaharrak ez zuen hil nahi. Unai Iturriagak azalerako egindako marrazkiak erakusten duen fantasiazko hilerrian hasten da kontaketa, bertara joateko gonbitea luzatu baitio Mahatserriko ehorzleak lehen pertsonan kontatzen duen Josu Gezetari. Hor azalduko dio Cosme aita ez dagoela berak uste zuen hilobian lurperatuta.\nHortxe hasiko da protagonista ikertzen zergatik ez dagoen aita berak uste zuen lekuan; baina hasieran kontaketak interesa pizten badu ere, ez du lortzen bukaeraraino eustea.\nHala ere, erraz irakurtzen da nobela, ez baitzaio umorerik falta. Goizaldeko pixontzia du izena ehorzlea elkarrizketatzen duen geriatrikoko aldizkariak, esaterako. “Jainkoa jan berri zetorren, eta horrek digestio astuna ekarri behar du ezinbestean” dio, mezetatik irten berri den aitaren lagunaren zain dagoela.\nIrakurketa interesgarri egiten duten hausnarketa sakon ugariz josita dago Zabarteren nobela. Sarri joaten da etxe ondoko tabernara bere pentsamenduetan murgiltzera,eta honela aurkezten digu Agustin ikaskide ohi eta tabernako jabea: “Aurrerago ikasketetan, aurrerago neskatan, nahiz eta lasterrera, emakumeen munduan inkurtsio bakanen batzuk egin ondoren, gizonak hobetsi zituen. Honetan ere aurrerago”.


Garmin Vivomove vs. Jawbone UP4 vs. Pebble 2 - Instant Comparison\nCompare Wearables Garmin Vivomove vs. Jawbone UP4 vs. Pebble 2


José Madrazo y Agudo - Wikipedia, entziklopedia askea.\nJosé Madrazoren autoerretratua Irudi gehiago\nSantander, 1781eko apirilaren 22a\nMadril, 1859ko maiatzaren 8a (78 urte)\nLuis de Madrazo (en)\nPedro de Madrazo (en)\nMariano Fortuny (en) (great-grandson (en) )\nJosé María Avrial y Flores (en)\nJose de Madrazo (Santander, 1781eko apirilaren 22a - Madril, 1859ko maiatzaren 8a), espainiar margolaria.\nDaviden ikasle izan zen. Erroman Karlos IV.ak bere margolari izendatu zuen 1816an, eta hiru urte geroago Madrilera itzuli zen. Eragin handia izan zuen bere garaiko margolari gazteengan. Historiako genero klasikoko gaiak margotu zituen gehienbat (La muerte de Viriato, Disputa de griegos y troyanos por el cadáver de Patroclo, La muerte de Lucrecia). Erlijio-gaiak ere margotu zituen (Virgen con el Niño, Palacio de Aranjuez). Hala ere, erretratuak eman zion ospe handiena: Carini printzesa, Fernando VII. zaldi gainean, Vilchesko kondea (1827) etab.\nLa muerte de Viriato (1814, 1813, Pradoko museoa), neoklasizismo espainiarraren lan ezagunetariko bat da.\nEl Amor Divino y el Amor Profano (1813, Pradoko museoa).\nAutorretrato (1840 inguru).\nTomás Cortina, consultor general de la Casa Real y Patrimonio (1851, Jaéngo Museoa).\nWikimedia Commonsen badira fitxategi gehiago, gai hau dutenak: José Madrazo y Agudo


BIZKAIKO EUSKAL PILOTA FEDERAZIOA da ERABILTZAILEAREN datu pertsonalak tratatzeko arduraduna, eta jakinarazten dizu datu horiek apirilaren 27ko 2016/679 (EB) Erregelamenduan (GDPR) eta abenduaren 5eko 3/2018 Lege Organikoan (DBLO) xedatutakoaren arabera tratatuko direla.\nBIZKAIKO EUSKAL PILOTA FEDERAZIOA. Martin barua Picaza (Kirol Etxea), 27 - 48003\nBILBAO (Bizkaia). Helbide elektronikoa: info@bepf.eus\nPribatutasun-bermeei buruzko informazio gehiago nahi izanez gero, jo ezazu ARDURADUNARENGANA BIZKAIKO EUSKAL PILOTA FEDERAZIOA. Martin barua Picaza (Kirol Etxea), 27 - 48003


Urdanibiko burdinola eta errota\nIzena: Urdanibiko burdinola eta errota\nBeste Mendeak: XIV, XV, XVI, XX\nErrotak, aldaparoak, karga deposituak eta Urdanibiarren etxondoak osatzen dute eraikin multzoa; burdinolaren eraikin-lantegiaren aztarnarik ez da gaur egun. Lantegia, errota eta jauregia behin baino gehiagotan aipatzen dira artxiboetako hainbat agiritan. Adibidez esaten da errota lanean 1933. urtean jarri zela, eta alea irindu zuela 1940. urtea arte, eta 1983. urtean ekomuseo izateko konpondu eta moldatu zutela.\nEraikinari atxikita zeuden kanpoko azpiegituretatik hauek bakarrik gordetzen dira: ubidearen lehenbiziko metro batzuk, ura hartzen zuen urtegiaren ondo-ondoan, 34,1 x 6,30 m-ko aldaparoa manposteriazko, urtegi batean hasten da, eta horri erantsita aurkitzen zen burdinola-, eta azkenik tunela, ganga kanoidunarekin, hareharrizko dobela, ongi egokitutakoekin egina.\nBurdinolaren aztarna bakan batzuk ikusten dira oraindik ere aldaparoan. Errota solairu bakarreko eraikina da oinplano angeluzuzenarekin , sotoa arkitektura tradizionalean egindakoa da, eta teilatua isuri bikoa. Metalezko bi gurpil, zurezko bi ardatz lauki formako eta bi sifoi metaliko gordetzen dira. Garia eta artoa ehotzeko erabilitako bi errotarriak berritu egin ziren 1983. urtean, eta osorik daude.


TURISMO BULEGORA BISITAK | Iturzaeta Herri Eskola\nTURISMO BULEGORA BISITAK\nMay 26, 2021 | Berriak\nAzken asteetan herriko informazio bulegora bisita egin dute mailaz maila Lehen Hezkunzako gela guztiek. Elkanoren inguruan jarri duten erakusketa ikustera hurbildu ziren. Ikasleek laguntzaile bikaina izan zuten erakustetan zehar.\nOso interesgarria izan zen, eskerrik asko!!!!\nPreviousMAIATZAK 17, HOMOFOBIAREN, LESBOFOBIAREN ETA TRANSFOBIAREN AURKAKO NAZIOARTEKO EGUNA


Irun, etxetik | Koronabirus. Covid-19\nBestalde, adinekoen zerbitzuak ere lanean ari dira adinekoentzat interesgarriak izan daitezkeen edukiak igo ahal izateko: ariketak, jokoak…\nKomiki tailerra online, gaian aditua den Jorge Madejonek koordinatuko dituen saioak. Saioak asteazkenetan izango dira. Ez da izena eman beharko.\n1. atala, maiatzak 13\n2. atala, maiatzak 20\n3. atala, maiatzak 27\n4. atala, ekainak 3\n5. eta azken atala, ekainak 10\nArte eszenikoak. Udaleko YouTube kanalean(www.youtube.com/irungoudala), larunbatero mikroantzerki saioak izango dira herriko artisten eskutik.\nSormen-ehunari erakusleiho bat eskaini nahi zaio, jasotzendiren lan guztiekin erakusketa birtual bat eginez. Lan horiek www.irun.org webgunean gordeko dira, eta obra bakoitzaren argazkiarekin batera artisten ohar biografiko txiki bat eta obra azaltzen duen testu edo bideo bat aurkeztuko dira. Erakusketarako, lanaren argazki bat bidali beharko da, edozein diziplinakoa (argazkia, pintura, eskultura, grabatua, collagea). Horrez gain, ikus-entzunezko sorkuntzen eta/edo performatiboen kasuan, gehienez ere minutu bateko bideoak onartuko dira.\nUdal Euskaltegiak bertan behera utzi behar izan ditu aurrez aurreko eskolak, baina, edonola ere, ikasleen beharrei erantzuten jarraitzen du. Irakasleek ikasleekin harremanetan segitzen dute, eta, ahal duten neurrian, eskolak ematen, teknologia berriak erabiliz. Gainera, abian da Lannahi programaren hirugarren txanda, teknologia berrien bitartez.\n"FamiliaOla: Irungo familien mintzagunea"\nEuskara Arloak proposatzen dizu\nCon el Deporte Escolar suspendido, desde la página web irungoeskolakirola se ofrecen a través de vídeos sencillos ejercicios que se puedan realizar desde casa. Mediante esta iniciativa, las personas interesadas pueden practicar en sus hogares y se contribuye dentro de lo posible a mantenerse más en forma durante estos días de confinamiento.\nGazteria Arloak jarduera berezien lerro bat jarri du martxan, sare sozialen bidez udal haurtxokoetako, Gaztelekuko eta GazteARTEan kanaleko edukiak partekatzeko eta, horrela, gazte eta familiekin interakzioa izateko.\nHelburua da hezteko xedea duten gune digitalak eskaintzea, denbora modu aktiboan emateko, askotariko eduki eta interakzio ekintza dibertigarri, estimulatzaile, sormenezko eta osasungarriak sortuta. GazteARTEan zerbitzuak azaldu duenez, familiei ikaskuntza, sormena eta garapena estimulatzeko jardueren erreferentziak ematea da helburua, eta, horretarako, etxean egin eta komunitate osoarekin parteka daitezkeen esperientzia ludikoak eskaintzea.\nZerbitzu bakoitzeko hezitzaileen bitartez, haurtxokoen Facebookeko profilean, haurtxokoen beren eta 4 eta 11 urte arteko haurrak dituzten familien arteko komunikazioa areagotuko da: familiarteko jarduerak egiteko baliabideen erreferentziak bilduko dira, eta, egunak aurrera joan ahala, bideo propioak sortzea planteatuko da, haurtxokoetako hezitzaileak dituztenak protagonistatzat.\nGaztelekuan, berriz, Instagrameko kanala erabiliko da: hezitzaileek argazki eta bideoak igoko dituzte, sukaldean, jolasean, kirolean egindakoak, interakzioa sortzeko asmoz. 16 eta 25 urte arteko gazteentzat, zehazki, GazteARTEan zerbitzuak Twitterren eta Instagramen dituen kanalek berauek aktibatzeko proposamenak eskainiko dituzte, elkarlanean aritzeko ekimen motibatzaileak, lurraldeko beste gazteria zerbitzu batzuekin koordinatuta.


Emozioen leherketa - - Aiurri.eus\nXabier Lasa Bergara 2019-04-14 12:32\nUrduritasuna sumatzen zen futbolzaleen artean, larunbat arratsaldean. Ubitarten jokatutako 13 partidak irabazita, sailkapenean atzean dabilen Gure Txokoaren aurkako neurketak, logikaz, erraza zirudien. Baina urdiñei erantzukizunak gainezka egin zion, tarteka, partidan zehar. Jokalariek Dorronsoro entrenatzailearen aginduak, bereziki soseguz aritzeko aholkua, betetzea lortu zuen.\nAsier Iraola atezainaren eremura bizpahirutan iritsita, bi gol sartu zituen Gure Txokoak. Baina gol bat gehiago sartu zuen Euskaldunak, eta horrela lortu zuten helburua.\nGora Kale Txiki txaranga Ubitarten izatea eskertzekoa izan zen. Zaletu ugari dantzan eta kantuan jartzea lortu zuten. Eta, era berean, askoren urduritasuna zertxobait kanporatu ahal izatea ere.\nEpaileak amaiera agindu zuenean, orduan bai, emozio guztien leherketa estratosferikoa gertatu zen. Jokalariak eta entrenatzailea jausika, garrasika, elkarri besarkatuta. Azkar batean zelaira atera ziren dozenaka haur eta gaztetxo, ordura arte txintxo-txintxo egon eta gero.\nZirragarria izan zen irudia: oso atzera joan behar da Andoainen antzeko ospakizuna gogoratzeko. Eta zirarragarria izan zen klub osoa –taldeko teknikariak, goi mailako jokalariak eta behe mailatako jokalariak, zuzendaritza batzorde kideak eta zaletuak, denak batuta– elastiko urdinarekin erabat identikatuta ikustea.\nJoxean Huizi zenak hasitako bideari segida eman dio Salba Parada gidatzen duen zuzendaritza taldeak, eta dagoeneko hasi dira lanaren fruituak jasotzen. Emakumezko jokalarien hazkundea izan zen lehen emaitza pozgarria, eta larunbatean lortutako igoera bigarren emaitza.\nBide onetik doazen seinale da.\nErregional mailakoei geratzen zaizkien hiru jardunalditan txapelaz gozatzea dagokie. Eta zuzendaritzari, hurrengo urtera begirako taldea planifikatzen hastea; Gorengo mailatik Ohorezko mailara dagoen koska ahalik eta arinena izan dadin.\nBi detaile gehiago, bukatzeko. Dorronsoro eta jokalarien arteko sintonia ona, eta elkar komunikatzeko euskaraz aritzea.


Ampo Ordizia RE 51 – 08 Grupo Intxausti Gernika Rugby Taldea (Kronika) | Gernika Rugby Taldea\nEuskal derbia ez da inondik ere Gernikako taldeak espero bezala gauzatu. Kanpotik bazirudien basurdeak deseroso zeudela berdegunean, ez dute beraien jokoa islatzea lortu, eta horri ,burututako akatsak eta etxeko taldearen nagusitasuna gehituta, ezinezkoa izan dute garaipena eskuratzea. Akats horietako batean iritsi da neurketako lehen entsegua: Imanol Aldanondok eskuratu du, eta Valentin Cruzen transformazioarekin, goiz aurreratu da Ordizia. Gernikarrak markagailuan gertu jarraitze aldera trebatu dira, eta Ruan Wassermanek zelai erditik haratago jaurtitako zigor ostiko baten bitartez, markagailuan 7 eta 3koa jarri du. Ordiziak ordea ia jarraian entsegu jario batekin erantzun du: hamabost minuturen buruan hiru entsegu lortu ditu etxeko taldeak. Hogeita hamabost minutu jokatu diren unerako, markagailuak 31 eta 3koa adierazten zuen.\nJokoari dagokionez, zein une estatikoei erreferentzia eginez, gaurkoan ez da gernikarren bertsio onena ikusterik izan Altamiran. Egindako zenbait akats garesti ordaindu ditu talde bizkaitarrak. Atsedenaldira iristeko bizpahiru minuturen faltan Aritz Asensiok Grupo Intxausti Gernika Rugby Taldearen aldeko entsegua lortu du. Horrela, epaileak lehen zatiaren bukaera adierazi duenean, Ampo Ordizia aurretik zen markagailuan: 31 eta 8.\nBigarren zatiari dagokionez, Ordiziaren nagusitasunak nabari izaten jarraitu badu ere, zenbait unetan gernikarren aurrerapausoak ere hauteman dira, zenbait puntu eskuratzeko aukerak izanez. Talde bizkaitarrak ordea ez du aukera horiek puntutan islatzea lortu. Ordizia bestalde bai izan da gai bigarren zati honetan hainbat puntu bereganatzeko: zenbait aldaketa eginez mele-etan indartsu egin eta zigor ostiko batzuez baliatu da, besteak beste. Hirurogei bat minutu jokatuak zirelarik, etxeko taldearen aldeko zigor entsegua adierazi du Pedro Montoya epaileak. Aldi berean, Reuben Du Plooy Grupo Intxausti Gernika Rugby Taldeko jokalariak txartel horia ikusi du, taldeko falta errepikapena egotzita. Berdegunean bat gehiago izateari etekina atera dio etxeko taldeak. Neurketako azken entseguarekin batera, Agustin Tomas Veroli Gernikako jokalariak txartel horia ikusi du epaileak joko zikina egotzita. Neurketako azken minutuak jokalari bat gutxiagorekin jokatu ditu Grupo Intxausti Gernika Rugby Taldeak. Hala ere, neurketako azken minutuan, Caylib Rees Oosthuizen Ampo Ordiziako jokalariak ere txartela ikusi du, zelaian talde bakoitza hamalau jokalarirekin utziz.\nGauzak horrela, Ordizia euskal derbian argi nagusitu da, garaipena eskuratuz: Pedro Montoyak neurketaren bukaera adierazi duenean Altamirako elektronikoak 51 eta 08koa adierazten zuen. Hala, bost jardunaldi jokatuta, basurdeek ez dute oraindik garaipenik lortu eta sailkapenaren beherenean mantentzen dira, puntu bakarrarekin.\nDatorren asteburuan Grupo Intxausti Gernika Rugby Taldeak ez du partidarik jokatuko, bosgarren jardunaldiko hiru neurketa jokatuko baitira. Seigarren jardunaldia azaroaren azken asteburuan jokatuko da, eta talde gernikarrak C,P Les Abelles hartuko du Urbietan. Neurketa garrantzitsua izango da oso bizkaitarrentzat, Valentziako taldea, egun lau jardunalditan garaipen bakarra eskuratuta, aurkari zuzena izan daitekeelako.


Puntukako Programa - EDP\nEDP ekimenetan parte hartzeagatik.\nEsaterako: 2016.03.15 datako energia-fakturarekin 850 kWh eskuratu badituzu, puntu horiek 2019.03.31n iraungiko dira. Gogoratu: EDP puntuak opariekin trukatzen dituzunean, kentzen diren puntuak zaharrenak dira.


Love. Marriage. Love Marriage. Love Marriage.\nby snappy in Six-Word Memoirs on Apr 07, 2010 | | T-shirt Tweet


Kaiku Begetala limarekin - Kaiku\nHasiera Kaiku Begetal Kaiku Begetala limarekin\nKaiku Begetala limarekin\nAlmendrak naturan sortuak dira, eta guk bildu eta eho egiten ditugu, sortzen den testura krematsu, paregabe eta gozoarekin almendraren benetako zaporeaz goza dezazun, orain lima-limoiarekin. Osagai osasungarri eta gozoak, benetan goza dezazun.\nKaiku Begetala limarekin quantity\nSKU: 4fdaa19b1f22 Kategoria Kaiku Begetal Etiketa: Jogurta\nKaiku Begetala banillarekin\nKaiku Begetal almendra-edaria\nKaiku Begetal naturala, azukrerik gabe\nKaiku Begetal olo-edaria


SARS laguntzen aurkako borrokan lagundu zuen zientzialaria COVID-19 batailan | Globe egia\nSARS laguntzen COVID-19 borrokan lagundu zuen zientzialaria\nCheng Jing zientzialari batek, duela 17 urte, Txinak lehenengo DNA "txip" SARSa hauteman zuenean, COVID-19ren aurkako borroka borrokan ari da.\nAstebete baino gutxiagoan, talde bat zuzendu zuen sei arnas birus aldi berean hauteman zezakeen kit bat garatzera, COVID-19 barne, eta diagnostiko klinikoak egiteko premiazko eskakizunak betetzeko.\n1963an jaio zen, Cheng, CapitalBio Corp estatubatuar biozientzien konpainiako presidentea, Herri Batzarreko diputatua eta Txinako Ingeniaritzako Akademiako akademikoa.\nUrtarrilaren 31n, Cheng-ek Zhong Nanshan-ek, arnas gaixotasun aditu garrantzitsuak, koronavirus pneumonia kasuen inguruko deia jaso zuen, Science and Technology Daily egunkariak egindako txostenaren arabera.\nZhong-ek azido nukleikoen azterketen inguruko ospitaleen zailtasunen berri eman zion.\nCOVID-19 eta gripearen sintomak antzekoak dira, eta horrek are garrantzitsuagoak egin ditu azterketa zehatzak.\nBirusa azkar identifikatzea pazienteak tratamendu gehiagorako isolatzeko eta infekzioak murrizteko ezinbestekoa da mintzaldia kontrolatzeko.\nIzan ere, Cheng-ek jada talde bat eratu zuen koronavirus eleberriaren inguruko azterketak egiteko, Zhong-en deia jaso aurretik.\nHasieran, Cheng-ek Tsinghua Unibertsitateko eta konpainiaren taldea laborategian egunez eta gauez egitera eraman zuen, minuturo aprobetxatuz ADN txip berria eta probatzeko gailu berria garatzeko.\nCheng-ek maiz bazkalondoak izaten zituen garaian. Maletak batera eramaten zituen egunero, beste hiri batzuetan “gudara” joateko prest egoteko.\n"Bi aste behar izan genituen 2003an SARSen ADN txipak garatzeko. Oraingoan, astebete baino gutxiago eman dugu", esan du Chengek.\n"Azken urteetan pilatu dugun esperientzia aberastasunik gabe eta herrialdeak sektore honi emandako etengabeko laguntza gabe, ezingo genuke misioa hain azkar burutu".\nSARS birusa probatzeko erabiltzen zen txipa sei ordu behar izan zen emaitzak lortzeko. Orain, konpainiaren txip berriak 19 arnas birus probatu ditzake aldi berean ordu eta erdian.\nTaldeak txipa eta probetarako gailua ikertu eta garatzeko denbora laburtu badu ere, homologazio prozesua ez da sinplifikatu eta zehaztasuna ez da batere gutxitu.\nCheng-ek lau ospitalekin harremanetan jarri zen proba klinikoak egiteko, industria estandarra hirukoa den bitartean.\n"Azken aldian baino lasaiago gaude, epidemiaren aurrean", esan du Chengek. "2003. urtearen aldean, gure ikerketa eraginkortasuna, produktuaren kalitatea eta fabrikazio ahalmena asko hobetu dira."\nOtsailaren 22an, taldeak garatutako kit-a produktu medikoen administrazio nazionalak onartu zuen eta lehen lerroan azkar erabili zen.\nMartxoaren 2an, Xi Jinping presidenteak Beijing ikuskatu zuen epidemien kontrolerako eta prebentzio zientifikorako. Cheng-ek 20 minutuko txostena eman zuen epidemiologiaren prebentzioan teknologia berriaren aplikazioari eta birusak hautemateko kiten ikerketen lorpenari buruz.\n2000. urtean sortu zen, CapitalBio Corp-en kapitalaren filial nagusia CapitalBio Technology Beijing-eko Garapen Ekonomiko-Teknologikoaren Arloan edo Pekin-eko E-Town-en kokatuta zegoen.\nInguruko 30 konpainia inguruk zuzenean parte hartu dute epidemiaren aurkako borrokan, besteak beste, arnasteko makinak, odola biltzeko robotak, odola arazteko makinak, CT eskaneatzeko instalazioak eta sendagaiak garatu eta fabrikatu.\nAurtengo bi saioetan, Cheng-ek proposatu du herrialdeak sare adimendunaren sorrera azkartzea gaixotasun infekzioso nagusiei buruz, epidemia eta gaixoei buruzko informazioa azkar transferitu diezaiekeela agintariei.


Wikiloc | Berbalagun - Gernika - Kanpantxu - Arratzu - Gernika Ibilbidea Gernika-Lumo, País Vasco (España)- GPS track\nBerbalagun - Gernika - Kanpantxu - Arratzu - Gernika\nIkusita 96 aldiz, jaitsita 3 aldiz\nGernikako foru plazatik joan gara industria poligonora eta Oka ibaiaren ondotik joan gara Arabietara eta hemendik Kanpantxura, jeitsi gara Berrekondoko errekara eta bidegorritik helsu gara Mendieta auzora (Ajangiz), hemendik hartun GR65 marrak eta Burgomendi azpitik heldu gara Marmizera.\nJeisten heldu gara Gola errekara eta antzinako errotatik pasatu ondoren heldu gara Arratzu-Loiolene.\nBerriz hartun dogu GR65 marrak heltzeko Belendizera eta igon ondoren Elorretara jeitsi gara Barrutiko auzora; errepidea zeharkatu eta Oka ibaiaren ondotik errenteriko zubira eta emon dogu amaiera San Juan Ibarran.